title: Gil Birmingham

text: Gil Birmingham (13. heinäkuuta 1966 San Antonio, Texas) on yhdysvaltalainen näyttelijä. Hän on esiintynyt monissa TV-sarjoissa, kuten "Veronica Marsissa". "Buffy, vampyyrintappajassa" hän oli mukana sen toisella tuotantokaudella jaksossa "Inkamuumio". Vuonna 2008 hän oli mukana elokuvassa "Twilight – Houkutus", jossa hän esitti Billy Blackia. Elokuva perustuu Stephenie Meyerin luoman samannimisen kirjasarjan ensimmäiseen osaan "Houkutus". Hän jatkoi Billyn roolissa sarjan toiseen osaan "Uusikuuhun" perustuvassa elokuvassa "Twilight – Uusikuu" (2009) ja sarjan kolmanteen osaan "Epäilykseen" perustuvassa elokuvassa "Twilight – Epäilys" (2010).


title: Little Deuce Coupe

text: Little Deuce Coupe on The Beach Boysin neljäs studiolevy ja yhtyeen kolmas vuonna 1963 julkaistu albumi. Albumi nousi Yhdysvaltain albumilistalla sijalle neljä.


title: Little Deuce Coupe

text: Kesällä 1963 Capitol Records julkaisi ”hot rod”-kokoelman "Shut Down", jolla oli mukana ilman yhtyeen suostumusta The Beach Boys -kappaleet ”Shut Down” ja ”409”. Brian Wilson kiirehti tekemään valmiiksi pääosin radiotiskijukka Roger Christianin kanssa tekemiään kappaleita, ja yhtye sai "Little Deuce Coupen" valmiiksi hämmästyttävästi vain kuukausi "Surfer Girlin" julkaisun jälkeen. Kahdeksan levyn kappaleista oli uusia, ”Little Deuce Coupe”, ”Our Car Club”, ”Shut Down” ja ”409” olivat ilmestyneet aiemmilla albumeilla.


title: Little Deuce Coupe

text: Vaikka tiivis ilmestymistahti oli kaupallinen riski, "Little Deuce Coupe" menestyi mainiosti nousten listaneloseksi ja myyden lopulta platinaa (helmikuussa 1992). Koska useimmat kappaleet kertovat autoista (pois lukien ”Be True to Your School”, jossa siinäkin mainitaan ”kruisailu”), niin jälkikäteen sitä on joskus pidetty varhaisena esimerkkinä konseptialbumista.


title: Little Deuce Coupe

text: Vaikka Nick Venet on merkitty tuottajaksi ”Shut Downille” ja Murry Wilson ”409”:lle, virallisesti albumi oli Brian Wilsonin tuottama.


title: Little Deuce Coupe

text: Näin nopeasti tehdyksi albumiksi "Little Deuce Coupen" laatu oli hämmästyttävän hyvä. Brian Wilsonin laulut ja niiden sovitukset olivat muuttumassa yhä monimutkaisemmiksi ja häikäisevimmiksi, erityisesti kappaleet ”No-Go Showboat” ja ”Custom Machine”.


title: Little Deuce Coupe

text: Albumiäänitysten jälkeen Brian Wilson äänitti uudelleen kappaleen ”Be True to Your School”, ja se julkaistiin singlenä. Se nousi Yhdysvaltain listakuutoseksi marraskuussa 1963. Lisäksi julkaistiin joulusingle ”Little Saint Nick”.


title: Little Deuce Coupe

text: "Little Deuce Coupe" oli viimeinen albumi ennen vuoden 2012 "That's Why God Made the Radiota", jolla mukana oli David Marks. Alkuperäisjäsen Al Jardine palasi kokoonpanoon ennen albumin äänityksiä, ja Marks lähti yhtyeestä pian sen jälkeen.


title: Little Deuce Coupe

text: ”Deuce Coupe” on vuoden 1932 Ford Model B -coupé ("deuce" viittaa vuosilukuun). Auto oli monien mielestä todellinen ”hot rod”, ja siinä oli Ford Flathead -moottori. Sanoituksessa mainittu "pink slip" viittaa ajoneuvon rekisteriotteeseen, joka vuoteen 1988 oli Kaliforniassa vaaleanpunainen.


title: Little Deuce Coupe

text: Albumin kansikuva saatiin Hot Rod -lehdeltä. Kuvassa on hot rod -omistaja Clarence ”Chili” Catallon keskivartalo ja hänen omistamansa kustomoitu kolmeikkunainen vuoden 1932 Ford Coupé, joka harrastajien keskuudessa tunnetaan lempinimellä ”the lil' deuce coupe”. Saman valokuvan kokonainen versio Catallonista ja hänen autostaan oli Hot Rodin heinäkuun 1961 kansikuvana. Catallon kuoli 1998, mutta hänen autonsa kiertää näyttelyissä vielä tänäkin päivänä.


title: Little Deuce Coupe

text: Vuonna 2001 levy julkaistiin uudelleenmasteroituna CD-versiona yhdessä "All Summer Longin" kanssa. Mukana oli ylimääräisinä kappaleina ”Be True To Your School” (single-versio), ”All Dressed Up for School”, ”Little Honda” (vaihtoehtoinen versio) ja ”Don't Back Down” (vaihtoehtoinen versio).


title: Shut Down Volume 2

text: Shut Down Volume 2 on The Beach Boysin viides studioalbumi ja ensimmäinen neljästä vuonna 1964 julkaistusta albumista. Levyn nimen Volume 2 viittaa sen olevan jatko-osa Capitol Recordsin vuoden 1963 kokoelmalevylle "Shut Down". Kokoelmalevyllä oli mukana yhtyeen kappale ”409”, mutta se ei ole The Beach Boys -albumi. "Shut Down Volume 2" nousi Yhdysvaltain listoilla sijalle 13.


title: Shut Down Volume 2

text: "Shut Down Volume 2" äänitettiin samaan aikaan kuin ”Beatlemania” alkoi saavuttaa Yhdysvallat. "Shut Down Volume 2":n oli tarkoitus varmistaa Beach Boysin aseman Yhdysvaltojen suosituimpana yhtyeenä. Mutta The Beatles -invaasio oli niin voimakas, että albumi jäi Top 10:n ulkopuolelle ja nousi listoille vasta kuusi viikkoa julkaisunsa jälkeen. Se myös viipyi listoilla lyhyemmän aikaa (9 kuukautta) kuin aiemmat menestyslevyt.


title: Shut Down Volume 2

text: Syitä vaatimattomampaan menestykseen olivat Capitolin keskittyminen Beatlesin promoamiseen ja se, että albumin kolmea viimeistä kappaletta pidetään ”täytebiiseinä”. Myös humoristinen ””Cassius” Love vs. ”Sonny” Wilson” (joka viittaa Cassius Clayn ja Sonny Listonin väliseen otteluun vain päiviä ennen albumin julkaisua) osoitti, että levylle jouduttiin ottamaan täytekappaleita.


title: Shut Down Volume 2

text: Toisaalta Shut Down Volume 2:n parhaita lauluja pidetään Beach Boysin siihen astisen uran parhaimpiin kuuluvina. ”Fun, Fun, Fun”, ”Don't Worry Baby” (Brianin vastaus Phil Spectorin ”Be My Babylle”), ”The Warmth of the Sun” (kirjoitettu vain muutama tunti Kennedyn salamurhan jälkeen) ja Frankie Lymon -cover ”Why Do Fools Fall in Love”. ”Pom, Pom Play Girl” oli ensimmäinen Beach Boys -kappale, jonka soololaulajana oli Carl Wilson.


title: Shut Down Volume 2

text: "Shut Down Volume 2":sta markkinoitiin ”hot rod” -kokoelmana koska sen edeltäjä "Little Deuce Coupe" oli menestynyt niin hyvin, mutta tällä kertaa teema ei jatkunut albumin kaikilla kappaleilla. Brian Wilson oli saanut tarpeekseen autoaiheisista kappaleista ja halusi tehdä aihepiiriltään toisenlaisia kappaleita.


title: Shut Down Volume 2

text: "Shut Down Volume 2":n studionauhat katosivat pian albumin julkaisun jälkeen. Vuonna 2009 elämäkertakirjailija Jon Stebbinsin avulla löydettiin kolme kelaa sessionauhoja. Näistä tuottajat Mark Linett ja Alan Boyd tekivät uudet stereomiksaukset kokoelmalle "Summer Love Songs". Kokoelmalla on muun muassa vaihtoehtoinen versio ”Why Do Fools Fall In Lovesta”, jolla kuullaan ennen kuulematon intro-osuus sekä stereomiksaus ”Don't Worry Babysta”.


title: Shut Down Volume 2

text: Kansikuvan otti Capitolin valokuvaaja George Jerman. Kuvassa yhtye poseeraa urheiluautojen vieressä. Sinisen Corvette Sting Rayn omisti Dennis Wilson ja Pontiac Grand Prix'n Carl Wilson. Kansikuva oli ensimmäinen, jossa oli mukana Al Jardine.


title: Shut Down Volume 2

text: Capitol julkaisi myös levyautomaatteja varten seitsentuumaisen 33 1/3-nopeuksisen ”mini-LP:n”, jolla oli vain kuusi kappaletta. Albumilla oli sama etukansi, mutta takakansi oli tyhjä. Ykköspuolella olivat ”Keep an Eye on Summer”, ”Fun, Fun, Fun” ja ”The Warmth of the Sun” ja kakkospuolella ”Why Do Fools Fall In Love”, ”In the Parkin' Lot” ja ”Don't Worry Baby”.


title: Shut Down Volume 2

text: Vuonna 2001 albumi julkaistiin CD-versiona yhdessä "Surfer Girlin" kanssa. Levyllä oli ylimääräisinä ”Fun, Fun, Fun” (mono-versio), ”In My Room” (saksankielinen versio) ja ”I Do”.


title: All Summer Long

text: All Summer Long on The Beach Boysin kuudes studioalbumi ja yhtyeen toinen vuonna 1964 ilmestynyt albumi. The Beatlesin johtaman britti-invaasion jälkimainingeissa nauhoitettu levy merkitsi käännekohtaa The Beach Boysin ja lauluntekijä Brian Wilsonin uralla. All Summer Long nousi Yhdysvaltain listaneloseksi. Neljä albumin kappaleista julkaistiin myös EP-levynä "Four by The Beach Boys".


title: All Summer Long

text: Helmikuun alussa 1964 Brian Wilsonin intensiivisen sävellyskauden tuloksena syntyivät muun muassa kappaleet ”I Get Around”, ”All Summer Long”, ”Wendy” ja ”Girls on the Beach”. Beach Boysit äänittivät lauluosuutensa 21-vuotiaan Brian Wilsonin tuottamien, sessiomuusikoiden soittamien instrumentaalipohjien päälle.


title: All Summer Long

text: ”I Get Around” julkaistiin pari kuukautta ennen albumia singlenä ja siitä tuli yhtyeen ensimmäinen listaykkönen Yhdysvalloissa. Se oli myös yhtyeen ensimmäinen Top10-hitti Britanniassa (listaseitsemäs). Albumi julkaistiin heinäkuussa 1964 ja se nousi listaneloseksi Yhdysvalloissa.


title: All Summer Long

text: "All Summer Long" merkitsi myös muutosta yhtyeen sisäisissä suhteissa. Wilsonien isä ja yhtyeen manageri Murry Wilson oli dominoinut vuosia veljeksiä ja heidän tekemisiään, mutta tämä albumi merkitsi käännekohtaa suhteessa. ”I Get Aroundin” äänitysten aikaan yhtye erotti hänet managerin tehtävistä.


title: All Summer Long

text: Kesäisessä levynkannessa on värikkäiden valokuvien muodostama fotomontaasi. Valokuvien ottajiksi on merkitty aiempia kansikuvia ottaneet Kenneth Veeder ja George Jerman, mutta on jäänyt epäselväksi kuka otti etukannen värikuvat ja takakannen mustavalkoiset studiokuvat. Kuvat on otettu samalla Malibun pohjoispuolisella Paradise Cove -rannalla kuin "Surfin’ Safarinkin" kansi. Hiekalla on kuvattu vain neljää yhtyeen jäsentä (Brian, Carl, Dennis ja Mike) yhdessä kahden tytön kanssa. Al Jardine oli kuvauspäivänä flunssassa ja hänen kuvansa ovat myöhemmältä päivältä.


title: All Summer Long

text: Albumin ensimmäisessä painoksessa kappale ”Don't Back Down” oli kannessa väärinkirjoitettuna ”Don't Break Down”.


title: All Summer Long

text: All Summer Long julkaistiin uudelleenmasteroituna CD-levynä yhdessä "Little Deuce Coupen" kanssa vuonna 2001. CD sisältää ylimääräiset kappaleet ”Be True To Your School” (single-versio), ”All Dressed Up for School”, ”Little Honda” (vaihtoehtoinen versio) ja ”Don't Back Down” (vaihtoehtoinen versio).


title: The Beach Boys’ Christmas Album

text: The Beach Boys' Christmas Album on The Beach Boysin joululevy, joka julkaistiin 16. marraskuuta 1964. Albumi sisälsi viisi Beach Boysin omaa laulua ja seitsemän muuta joululaulua. Albumi on myynyt Yhdysvalloissa kultaa (sertifioitu huhtikuussa 1982). The Beach Boys' Christmas Album (Capitol T-2164/ST-2164) nousi parhaimmillaan kuudenneksi Billboardin erityisellä vuoden lopun viikoittaisella joululevyn listalla. Se oli tällä listalla 13 viikkoa vuosien 1964–1968 välisenä aikana.


title: The Beach Boys’ Christmas Album

text: Yhtyeen omista kappaleista ”Little Saint Nick” oli noussut suosituksi jo vuotta aiemmin ja ”The Man with All the Toys” nousi hitiksi jouluna 1964. ”Christmas Day” oli ensimmäinen Beach Boys -kappale, jonka soololauluosuudet lauloi Al Jardine.


title: The Beach Boys’ Christmas Album

text: Yhtyeen johtohahmo Brian Wilson tuotti levyn rock-kappaleet, mutta perinteisten joululaulujen sovitukset hän antoi Dick Reynoldsin (Wilsonin fanittaman The Four Freshmenin sovittaja) tehtäväksi. Näihin Reynolds järjesti orkestraatiot ja Beach Boys lauluosuudet. Albumi julkaistiin sekä mono- että stereona. Stereomiksauksen teki studioteknikko Chuck Britz ja se oli viimeinen Beach Boysin todellinen stereoalbumi ennen vuoden 1968 "Friendsiä".


title: Järvi (sukunimi)

text: Järvi on Suomessa ja Virossa esiintyvä esiintyvä sukunimi. Tunnettuja Järvi-nimisiä henkilöitä:


title: L’amico Fritz

text: L’amico Fritz on Pietro Mascagnin (1863–1945) säveltämä kolminäytöksinen ooppera. Se sai kantaesityksensä Roomassa 31. lokakuuta 1891. Gustav Mahler johti oopperan esityksen Hampurissa 16. tammikuuta 1892.


title: L’amico Fritz

text: "L’amico Fritzin" libretisti oli P. Suardon alias Nicola Daspuro. Italiankielinen libretto pohjautuu Émile Erckmannin ja Alexandre Chatrianin romaaniin "L’ami Fritz" (1864). "L’amico Fritz" on Mascagnin tunnetuimpia teoksia, mutta ei yhtä usein kuultu kuin sitä edeltänyt ooppera, verismin merkkiteos "Cavalleria rusticana" (1890).


title: L’amico Fritz

text: "Cavalleria rusticanasta" poiketen "L’amico Fritz" on koominen ooppera.


title: Surfer Girl (kappale)

text: The Beach Boysin Surfer Girl on Brian Wilsonin säveltämä ja laulama balladi vuodelta 1963. Kappale on Brian Wilsonin uran ensimmäisiä sävellyksiä, vaikka se julkaistiin vasta samannimisellä, yhtyeen kolmannella levyllä. Kyseessä on myös ensimmäinen Beach Boysin laulu, jonka tuottajaksi on virallisesti merkitty Brian Wilson. Tästä eteenpäin aina 1960-luvun loppupuolelle saakka Brian toimi yhtyeen taiteellisena johtajana.


title: E-luokka (hävittäjä)

text: E-luokka oli Britannian Kuninkaallisen laivaston hävittäjäluokka. Luokka muistutti edeltäneitä C- ja D-luokkia. Luokan alusten rakentaminen aloitettiin maaliskuussa 1933 lukuun ottamatta laivueenjohtajaa "HMS Exmouthia", jonka rakentaminen aloitettiin toukokuussa. Ne otettiin käyttöön 1934.


title: E-luokka (hävittäjä)

text: Luokan aluksissa käytettiin modernisoitua jo C-luokassa käyttöön otettua uutta runkotyyppiä, mutta sitä suurennettiin hieman. Alusten sisärakenteita muutettiin tekemällä kolme kattilahuonetta, mutta tehtiin esitys savuhormien yhdistämisestä. Esitys kuitenkin myöhemmin hylättiin.


title: E-luokka (hävittäjä)

text: Aluksiin asennettiin kaikuluotain sekä kaksi syvyyspomminheitintä, yksi kisko ja 20 syvyyspommia. Alun perin suunniteltiin asennettavaksi aluksiin 3 tuuman ilmatorjuntatykit kuten aiempiin alusluokkiin, mutta ajatuksesta luovuttiin, mikäli aluksen pääaseiden korkeuskulmaa saataisiin kasvatettua 40 asteeseen. Päätöstä voitaneen pitää viisaana, vaikka aluksille ei asennettukaan riittävää tulenjohtokapasiteettia ilmamaalien ampumiseen. Samoin aluksille asennetut puolentuuman konekiväärit olivat aivan tehottomia tehtävässään.


title: E-luokka (hävittäjä)

text: Alusten pääaseistuksena olivat 4,7 tuuman 45 kaliiperin QF Mk IX tykit, joiden asennuksena oli 40 korkeuskulman mahdollistava CP Mk XVII tornit. Aluksilla oli 8 21 tuuman torpedoputkea Mk IX torpedoiden laukaisemiseksi.


title: E-luokka (hävittäjä)

text: Kaikki vuoden 1931 laivasto-ohjelman aluksien oli suunniteltu olevan nopeita miinanlaskijoita, joiden varusteisiin kuuluisi 60 Mk XIV miinaa, mutta uuden miinajärjestelmän keskeneräisyyden vuoksi pidettiin mielettömänä varustaa yhdeksän upouutta alusta testaamattomalla järjestelmällä.


title: E-luokka (hävittäjä)

text: Lukuun ottamatta "HMS Escortia" aluksille asennettiin 3 tuuman ilmatorjuntatykki ja 1-4 20 mm ilmatorjuntatykkiä poistamalla neljä torpedoputkea. Lopulta edelleen palveluksessa olleista aluksista tehtiin saattuehävittäjiä, joiden aseistuksena oli 3 4,7 tuuman tykkiä, 6 20 mm ilmatorjuntatykkiä, 4 21 tuuman torpedoputkea, Hedgehog sukellusveneentorjuntajärjestelmä ja 125 syvyyspommia. Poikkeuksina olivat:


title: E-luokka (hävittäjä)

text: Kuninkaallisen laivaston perinteiden mukaisesti kuhunkin luokkaan rakennettiin myös laivueenjohtaja, joka oli hieman suurempi ja paremmilla viesti- ja johtamisjärjestelmillä varustettu. E-luokan laivueenjohtajaksi valmistettiin "HMS Exmouth".


title: In My Room

text: ”In My Room” on yhdysvaltalaisen The Beach Boys -yhtyeen kappale, joka ilmestyi vuoden 1963 albumilla "Surfer Girl" ja myöhemmin samana vuonna "Be True to Your School" -singlen B-puolena. Kappaleen kirjoittivat Brian Wilson ja Gary Usher.


title: In My Room

text: "Rolling Stone" -lehden julkaisemassa listauksessa ”In My Room” sijoittui kaikkien aikojen 212. parhaaksi musiikkikappaleeksi.


title: William Barrett (filosofi)

text: William C. (Christopher) Barrett (1913–1992) oli filosofian professori New Yorkin yliopistossa. Tohtorin tutkinnon hän suoritti Columbian yliopistosta. "Partisan Review" ja "The Atlantic Monthly" olivat hänen toimittamiaan aikakauslehtiä. Barrett oli tunnettu filosofian popularisoija ja teki muun muassa teoksen "Irrational Man: A Study in Existential Philosophy". Kirjassaan "The Illusion of Technique" hän kertoo keskeisimmistä ajatuksistaan.


title: Don’t Worry Baby

text: Don’t Worry Baby on The Beach Boysin kappale vuodelta 1964. Se julkaistiin "I Get Around" -singlen B-puolena.


title: Don’t Worry Baby

text: Kappaleen esikuvaksi Brian Wilson on maininnut The Ronettesin klassikon, "Be My Baby", jota "Don’t Worry Babyn" sävellys osittain mukailee. Myöhemmin Ronettes teki itse cover-version "Don’t Worry Baby" -kappaleesta. Muita tunnettuja versioita laulusta ovat The Whon rumpalin Keith Moonin levytys sekä Billy Joelin liveversio Brian Wilsonin juhlakonsertissa vuonna 2001.


title: Don’t Worry Baby

text: John Lennon lainasi Don’t Worry Babyn säkeistön melodiaa soolouransa kappaleeseen "(Just Like) Starting Over".


title: Don’t Worry Baby

text: Kappaleesta oman versionsa ovat levyttäneet myös The Tokens ja Bay City Rollers.


title: Kontrafagottikonsertto (Aho)

text: Kontrafagottikonsertto on yksi Kalevi Ahon lukuisista konsertoista. Soolosoittimena kontrafagotti on hyvin harvinainen. Teoksen tilasi Aholta yhdysvaltalainen kontrafagotisti Lewis Lipnick. Kantaesitys oli Bergenissä 23. helmikuuta 2006. Bergenin filharmonikkoja johti Andrew Litton ja solistina oli teoksen tilaaja.


title: Kontrafagottikonsertto (Aho)

text: Konserton Suomen-ensiesitys oli Aboa Musica -tapahtumassa 9. maaliskuuta 2006. Turun filharmonista orkesteria johti Pertti Pekkanen ja solistina oli jälleen Lipnick.


title: Kontrafagottikonsertto (Aho)

text: Ahoa ennen kontrafagottikonserton oli säveltänyt Gunther Schuller jo 1970-luvulla. Schullerinkin teos syntyi Lewis Lipnickin aloitteesta.


title: Kontrafagottikonsertto (Aho)

text: Koska kontrafagotin perinteinen ääniala ei riitä Ahon teoksen esittämiseen, sitä varten tarvitaan erityinen Yhdysvalloissa tuotettu malli. BIS Records julkaisi Ahon kontrafagottikonsertosta levytyksen vuonna 2007. Samalla levyllä on Ahon tuubakonsertto.


title: Petri Sarvamaa

text: Petri Ilari Sarvamaa (s. 15. syyskuuta 1960 Joensuu) on suomalainen kokoomusta edustava europarlamentaarikko vuodesta 2012. Ennen politiikkaan siirtymistä hän työskenteli toimittajana.


title: Petri Sarvamaa

text: Sarvamaa nousi Euroopan parlamenttiin toiselta varasijalta maaliskuussa 2012 Ville Itälän siirryttyä Euroopan Tilintarkastustuomioistuimen jäseneksi. Vuoden 2014 eurovaaleissa Sarvamaa nousi parlamenttiin jälleen varasijalta kun Alexander Stubb valittiin kokoomuksen puheenjohtajaksi ja pääministeriksi, eikä näin ollen ottanut paikkaa vastaan.


title: Petri Sarvamaa

text: Koulutukseltaan Sarvamaa on valtiotieteiden kandidaatti. Ennen lähtöään politiikkaan hän teki uran toimittajana. Sarvamaa työskenteli Yle TV1:llä uutis- ja ajankohtaistehtävissä vuoteen 2010 asti, jolloin hän irtisanoutui yhtiön palveluksesta ennen kampanjaansa vuoden 2011 eduskuntavaaleissa.


title: Petri Sarvamaa

text: 1990-luvulla Sarvamaa toimitti juttuja enimmäkseen Euroopasta ja Yhdysvalloista. 1990-luvun puolivälin jälkeen Sarvamaa esiintyi yhtä aikaa A-studiossa ja fiktiivisenä Uutisvideokasettimiehenä ajankohtaisohjelmassa A-bros.


title: Petri Sarvamaa

text: Vuosina 1997–2002 Sarvamaa työskenteli Ylen TV-uutisten ulkomaantoimituksen esimiehenä. Vuosituhannen vaihteessa hän esiintyi myös Aamu-TV:n juontajana. Vuosina 2002–2006 Sarvamaa oli Ylen pääkirjeenvaihtaja Washingtonissa. Hän oli työskentellyt Yhdysvalloissa jo ennen kirjeenvaihtajavuosiaan, muun muassa vuonna 1989 Atlantassa CNN-uutiskanavan Internationalissa. Viimeksi Sarvamaa nähtiin Suomen televisiossa A-studiossa.


title: Petri Sarvamaa

text: Marraskuusta 2011 helmikuuhun 2012 Sarvamaa työskenteli Rekrytointipalvelu Sihti Oy:n kehitysjohtajana.


title: Petri Sarvamaa

text: Sarvamaa oli kokoomuksen ehdokas vuoden 2009 eurovaaleissa ja sijoittui toiselle varasijalle Risto E. J. Penttilän jälkeen. Hän oli kokoomuksen ehdokas myös vuoden 2011 eduskuntavaaleissa, joissa hän sijoittui Helsingin vaalipiirin kolmannelle varasijalle Laura Rädyn ja Fatbardhe Hetemaj’n jälkeen.


title: Petri Sarvamaa

text: Sarvamaa nousi toiselta varasijalta Euroopan parlamenttiin maaliskuussa 2012 Ville Itälän siirryttyä Euroopan tilintarkastustuomioistuimen jäseneksi ja Penttilän luovuttua vapautuneesta paikasta. Hän kuuluu Euroopan kansanpuolueen ryhmään (EPP) ja on vuodesta 2012 talousarvion valvontavaliokunnan jäsen ja vuodesta 2014 budjettivaliokunnan varapuheenjohtaja. Vuosina 2012–2014 hän oli jäsen myös liikenne- ja matkailuvaliokunnassa sekä EU:n ja Venäjän parlamentaarisen yhteistyövaliokunnan valtuuskunnassa. Varajäsen hän on ollut kansalaisvapauksien sekä oikeus- ja sisäasioiden valiokunnassa (2014–), maatalouden ja maaseudun kehittämisen valiokunnassa (2012–2014) sekä suhteista Yhdysvaltoihin vastaavassa valtuuskunnassa (2012–2014).


title: Petri Sarvamaa

text: Vuosina 2012–2013 Sarvamaa oli parlamentin pääneuvottelija EU:n ja Israelin sekä Sri Lankan välisissä lentoliikennesopimuksissa ja EU:n erillisvirastojen vuoden 2012 vastuuvapausasioissa. Hän on ollut neuvottelija myös useissa EPP-ryhmän lausunnoissa ja mietinnöissä.


title: Petri Sarvamaa

text: Sarvamaa on naimisissa toimittaja Sari Helinin kanssa. Hänellä on kaksi 2000-luvulla syntynyttä sekä kolme aikuista lasta.


title: Petri Sarvamaa

text: Sarvamaan isä Boris Saharov syntyi vuonna 1908 Pietarissa ja muutti Venäjän vallankumouksen aikaan Terijoen kautta Joensuuhun. Perhe otti vuonna 1930 sukunimekseen Sarvamaan. Petri Sarvamaan veli on Valamon luostarin munkki isä Trifon, siviilinimeltään Pekka Lepistö. Ortodoksisuus tulee Sarvamaalle sukujuurista ja hänet kastettiin lapsena ortodoksiseen kirkkoon. Käytännön syistä hän kuitenkin kuului useita vuosia luterilaiseen kirkkoon.


title: Disaster Monitoring Constellation

text: Disaster Monitoring Constellation (DMC) on pienten kaukokartoitussatelliittien konstellaatio, joka on toteutettu 2000-luvun alussa useisen maiden yhteistyönä englantilaisen Surrey Satellite Technology-yhtiön (SSTL) toimiessa vetävänä tahona.


title: Disaster Monitoring Constellation

text: Tässä ohjelmassa on kehitetty kaukokartoitussatelliitteja useille uusille ja vanhoille avaruusmaille


title: Disaster Monitoring Constellation

text: Kyseessä on valtioiden välinen organisaatio, jona varten on perustettu SSTL:n omistama yhtiö DMC International Imaging. Vuonna 2009 ESA rahoittaa englantilaiselle taholle tutkimuksen Indonesian metsistä Kesäkuussa Kiina tilasi kolme DMCii-satelliittia SSTL-yhtiöltä 110 miljoonan punnan hintaan.


title: Disaster Monitoring Constellation

text: Satelliitit


title: I Just Wasn’t Made for These Times

text: "I Just Wasn't Made for These Times" on The Beach Boysin "Pet Sounds" -levyn yhdestoista laulu. Kappaleessa Brian Wilson käytti ensimmäistä kertaa popmusiikin historiassa elektronista theremin-soitinta. Vain hieman myöhemmin hän hyödynsi samaista instrumenttia "Good Vibrationsissa".


title: Oikeusjuttu

text: Oikeusjuttu eli juttu on tuomioistuimen tutkittavaksi ja ratkaistavaksi viety asia.


title: Oikeusjuttu

text: "Jutun lykkäys" tarkoittaa asian käsittelyn siirtämistä myöhemmin pidettävään istuntoon, jonka ajankohdan tuomioistuin määrää. Siirrosta päättää tuomioistuin ja tavallisesti juttu jatkuu siitä, mihin edellisessä tilaisuudessa päästiin. Jutun lykkäys on eri asia kuin käsittelyn keskeyttäminen, joka tarkoittaa saman istunnon jatkamista myöhemmin. Ennen vuoden 1993 oikeudenkäyntimenettelyn uudistusta juttujen lykkäykset olivat yleisiä. Nykyään jutun esivalmistelu pyritään suorittamaan yhdessä istunnossa, samoin pääkäsittely, ja juttuja lykätään vain erityistapauksissa.


title: Oikeusjuttu

text: "Jutun palauttaminen" tarkoittaa, että muutoksenhakutuomioistuin ei ota asiaa käsiteltäväkseen, vaan palauttaa sen takaisin alemmalle tuomioistuimelle. Palauttaminen voi perustua menettelyvirheeseen, esimerkiksi jonkun kuulematta jättämiseen, tai muutoksenhakuun liittyviin uusiin selvityksiin tai jutun ratkaisemiseen puutteellisten selvitysten perusteella. Joskus tapahtuu niin, että ylempi tuomioistuin ratkaisee korvausvelvollisuuden, mutta palauttaa jutun korvausten määrän osalta. Mikäli tuomioistuin voi itse korjata puutteen, ei palauttaminen ole tarpeen. Oikeudenkäyntiuudistus vähensi palauttamisia, sillä näyttö pitää nykyisin hankkia huolellisemmin ja uuden näytön esittämistä ylemmälle tuomioistuimelle on rajoitettu.


title: Oikeusjuttu

text: Ennen oikeudenkäyntiuudistusta käräjien aloitusrituaaliin kuului juttujen jakaminen eri istuntopäiville ja vasta silloin käräjille haastetut ja heidän asiamiehensä saivat tietää jutun käsittelypäivän. Oikeuden puheenjohtaja teki "juttujaon" jälkeen ensimmäisen päivän "juttulistan", joka kiinnitettiin istuntosalin oveen tai muualle eteistiloihin.


title: Maailmankommunismi

text: Maailmankommunismi on lähellä ilmaisua kansainvälinen kommunismi. Sille voidaan antaa myös uusia ulottuvuuksia kapitalistisen järjestelmän seuraajana, raaka-aineisiin ja kierrätykseen perustuvana taloudellisena systeeminä, jossa ei käytetä rahaa. Tällainen merkitys termille annetaan myös marxilaisessa teoriassa: yhteiskunnan viimeinen ja korkein kehitysaste.


title: Maailmankommunismi

text: Siihen voidaan tarvita maailmanvallankumous tai suunnitelma yhteisestä tulevaisuudesta. Kansallisvaltioiden asema tässä yhteisössä on mielenkiintoinen. Yksilön ääni on sitä vastoin paljon voimakkaampi kuin länsimäisessa demokratiassa, koska tietoverkon avulla jokaisen ehdotukset tulevat yhtälailla kuuluviin.


title: Maailmankommunismi

text: V. I. Leninille muuttumisajanjakso historiassa oli pitkä.. Samassa kohdassa Lenin kertoo meille, että Karl Marx ei ollut utopisti.


title: Edusmiehyys

text: Edusmiehyys tarkoittaa Suomessa erityisesti aiemmin vallinnutta aviomiehen laissa säädettyä oikeutta ja velvollisuutta edustaa oikeustoimissa vaimoaan. Aviomies hallitsi vaimon omaisuutta, edusti häntä tuomioistuimissa ja viranomaisten luona sekä toimi vaimon puolesta kolmanteen henkilöön nähden. Laajemmin ymmärrettynä "edusmies" saattoi toimia esimerkiksi holhouksen alaisen, lapsen, osakkeenomistajan tai jonkin ryhmän edustajana.


title: Edusmiehyys

text: Edusmiehyys periytyi keskiajan yhteiskuntajärjestyksestä, jossa mies oli yleensä kaikissa oikeustoimissa vaimonsa ja lastensa edusmies. Suomessa naimisissa olevan naisen itsenäisyyden puuttuminen oikeudellisissa asioissa jatkui vuoden 1930 alkuun saakka, jolloin aviomiehen edusmiehyys päättyi nykyisen avioliittolain tullessa voimaan. Naimattoman naisen oikeudellinen täysivaltaisuus alkoi 1864, jolloin naittajanvalta poistettiin. Vuonna 1889 annettiin laki aviopuolisoiden omaisuus- ja velkasuhteista, ja 1906 naiset saivat äänioikeuden ja vaalikelpoisuuden.


title: Jyrki Rovio

text: Jyrki Rovio (s. 4. maaliskuuta 1968 Kuopio) on entinen suomalainen jalkapalloilija. Hän oli pelipaikaltaan maalivahti.


title: Jyrki Rovio

text: Rovio pelasi Veikkausliigassa 275 ottelua ja niissä peräti 87 nollapeliä. Hän on toiseksi eniten liigaotteluita pelannut maalivahti. Vanha Mestaruussarja mukaan lukien Rovio pelasi kaikkiaan 304 pääsarjaottelua. Hän teki pääsarjaurallaan myös yhden maalin.


title: Jyrki Rovio

text: Rovio edusti pääsarjatasolla KuPSia vuosina 1985–1990 ja 2001–2002, Kuusysiä vuosina 1991–1994, Interiä vuosina 1996–1997 sekä Jazzia vuosina 1998–2000. Hän voitti Suomen Cupin KuPSin riveissä vuonna 1989 ja Suomen-mestaruuden Kuusysin riveissä vuonna 1991.


title: Jyrki Rovio

text: Rovio on valittu Veikkausliigan legendaksi.


title: Tuula Saarto

text: Tuula Kaarina Saarto (14. helmikuuta 1942 Helsinki – huhtikuu 2018) oli suomalainen kirjailija.


title: Tuula Saarto

text: Tuula Saarto oli naimisissa 1959–1967 romanitaustaisen liikemiehen Allan Hagertin kanssa. Heidän häänsä keväällä 1959 olivat omansa aikansa merkkitapahtuma ja niitä seuraamaan kertyi tuhansia katselijoita Helsingin Senaatintorille. Liitto päättyi avioeroon 1967, mutta myöhemminkin Saarto kuvasi teoksissaan romanikulttuuria. Hän kirjoitti myös appensa Kalle Hagertin elämäkerran 1976.


title: Tuula Saarto

text: Saarto sai valtion nuorisokirjallisuuspalkinnon 1973.


title: Krymtšakin kieli

text:
Krymtšakin kieli (krymtšakiksi кърымчах тыльы "qrımçax tıl'ı") on krymtšakkien puhuma uhanalainen turkkilainen kieli. Sen puhujia asuu lähinnä Ukrainassa Krimillä. Vuoden 1989 väestönlaskennan mukaan krymtšakkeja oli Neuvostoliitossa 1448 henkeä, joista krymtšakkia piti äidinkielenään vain 34,9 %. Kieltä osaavat etupäässä vanhukset muiden puhuessa venäjää.
Krymtšakki kuuluu turkkilaisten kielten luoteiseen eli kiptšakkilaiseen ryhmään. Sen lähimmät sukukielet ovat krimintataari, karaiimi, urum, karatšai-balkaari ja kumykki. Krymtšakkeja on usein pidetty krimintataaria puhuvina juutalaisina. Heidän kielessään on kuitenkin arkaaisia piirteitä, joiden perusteella sen voidaan katsoa olevan muinaisen kasaarien valtakunnan turkkilaisten kielten perillinen. 1800-luvun loppuun saakka krymtšakit käyttivät kielestään nimitystä "tšagatai".


title: Krymtšakin kieli

text: Kulttikielenään krymtšakit käyttivät muinaishepreaa. Vanhimmat krymtšakinkieliset rukousten käännökset ovat 1400–1500-lukujen vaihteesta. Krymtšakkia käytettiin myös kirjeenvaihdossa ja sillä laadittiin käsinkirjoitettuja kansanperinnekokoelmia. Kirjakieli perustui aramealaiseen kirjaimistoon. Vuosina 1902 ja 1907 Simferopoliin ja Karasubazariin (nykyään Belogorsk) avattiin krymtšakinkieliset koulut. 1930-luvulla julkaistiin latinalaisella kirjaimistolla kolme oppikirjaa. Vuoden 1936 jälkeen käytettiin kyrillistä kirjaimistoa. Toisen maailmansodan aikana saksalaiset tuhosivat lähes 80 % kansasta. Vuonna 1989 krymtšakit perustivat "Qrymčahlar"-nimisen kulttuuriseuran, jonka tavoitteisiin kuuluu kielen elvyttäminen.


title: Kotilaivasto

text: Kotilaivasto () oli Yhdistyneen kuningaskunnan merivoimien kotivesiä suojaavan laivasto-osaston nimenä vuodesta 1902 aina vuoteen 1967 muutamaa katkoa lukuun ottamatta.


title: Kotilaivasto

text: Kanaalin laivasto () oli perinteinen nimitys Yhdistyneen kuningaskunnan merivoimien laivasto-osastolle, jonka tehtävänä oli 1600–1900 puolustaa Englannin kanaalia. Laivastonreservintarkastava amiraali ja myöhemmin vara-amiraali Gerard Noel sai 1. lokakuuta 1902 oman toimensa ohella Kotilaivaston komentajan tehtävät, jolloin hänen alaisuuteensa määrättiin kontra-amiraali johtamaan Kotilaivuetta. Laivaston ytimen muodostivat neljä satamienvartiointiin tarkoitettua alusta, jotka oli siirretty telakoilta Portlandiin sijoitetun Kotilaivueen alaisiksi. Laivueenkomentajan alaisuuteen sijoitettiin myös rannikkovartioston käytössä olleet alukset, jotka jatkoivat palvelustaan kuten aiemmin. Rannikkovartioston alusten tuli kuitenkin vähintään kolmesti vuodessa osallistua laivastoharjoituksiin. Kotilaivuetta ja rannikkovartiostoa kutsuttiin yhteisellä nimellä Kotilaivasto.


title: Kotilaivasto

text: Kotilaivueen ensimmäisenä komentajana oli kontra-amiraali George Atkinson-Willes lippulaivanaan "HMS Empress of India".


title: Kotilaivasto

text: Kanaalin laivaston nimi vaihdettiin 14. joulukuuta 1904 Atlantin laivastoksi ja Kotilaivasto nimettiin Kanaalin laivastoksi. Kotilaivasto muodostettiin 1909 uudelleen komentajanaan amiraali Sir William May, joka seuraavana vuonna luovutti komentajuuden amiraali Sir George Callaghanille. Amiraali Sir John Jellicoen oli 1914 tarkoitus vastaanottaa laivaston komentajuus, mutta ensimmäinen maailmansota puhkesi 4. elokuuta.


title: Kotilaivasto

text: Ensimmäisen maailmansodan syttyessä Kotilaivasto yhdistettiin Atlantin laivastoon () muodostaen Suuren laivaston ().


title: Kotilaivasto

text: Washingtonin laivastosopimuksen seurauksena runsaasti raskaita aluksia poistettiin käytöstä, jolloin Suuri laivasto lakkasi olemasta. Suuri laivasto jaettiin kahteen osaan, Atlantin laivastoon ja Välimeren laivastoon (), joissa kummassakin oli kuusi taistelulaivaa ja/tai taisteluristeilijää.


title: Kotilaivasto

text: Atlantin laivaston nimi muutettiin uudelleen Kotilaivastoksi 1932.


title: Kotilaivasto

text: Toisessa maailmansodassa Kotilaivasto oli Yhdistyneen kuningaskunnan merivoimien tärkein yksikkö Euroopassa. Sen vastuulla oli saattueiden suojaaminen ja saksalaisten pinta-alusten toiminnan estäminen.


title: Kotilaivasto

text: Toisen maailmansodan jälkeen Kotilaivasto palasi vanhoihin tehtäviinsä kotivesien suojaamiseen sekä palvelukseen Etelä- ja Pohjois-Atlantilla. Kylmän sodan aikana toiminta suuntautui voimakkaasti Pohjois-Atlantille estämään mahdollisia Neuvostoliiton laivaston toimia.


title: Kotilaivasto

text: Kotilaivaston nimi muuttui Läntiseksi laivastoksi (), kun Välimeren laivasto lakkautettiin 1967. Samalla laivaston vastuualue kasvoi kattamaan kaikki Yhdistyneen kuningaskunnan edut maailman merillä.


title: Jani Lämsä

text: Jani Lämsä (s. 1985) on suomalainen salibandypelaaja. Hän pelaa Oulun Luistinseurassa puolustajana. Ennen OLS:siin siirtymistä Lämsä pelasi oululaisessa OYUS-joukkueessa.


title: Purppurakurkkukotinga

text: Purppurakurkkukotinga ("Cotinga cayana") on Etelä-Amerikassa tavattava kotingoihin kuuluva varpuslintu.


title: Purppurakurkkukotinga

text: Kooltaan purppurakurkkukotinga on noin 20 cm pitkä. Koiraan pää, selkä ja vatsa ovat väriltään turkoosinsiniset. Höyhenpuvussa on muutamia mustia höyheniä ja erityisesti mustaa on siivissä ja pyrstössä. Purppurakurkkukotingakoiraan kurkku on lajin nimen mukaisesti purppuranvärinen. Naaras on selästään tummanruskea ja vaaleampi vatsastaan. Naaraan kurkku on harmahtava. Nuoret linnut muistuttavat naarasta, mutta koirailla höyhenpuvussa on paikoitelleen sinistä ja purppuraa. Purppurakurkkukotinganaaras muistuttaa luumukurkkukotingan ("Cotinga mayana") naarasta, mutta on höyhenpuvultaan vähemmän pilkullinen.


title: Purppurakurkkukotinga

text: Lajia tavataan Amazonin sademetsässä Bolivian, Brasilian, Kolumbian ja Venezuelan alueilla. Lisäksi laji elää sademetsissä Guyanassa, Ranskan Guayanassa ja Surinamessa. Laji elää yleensä alle 500 metrin korkeudella merenpinnasta.


title: Purppurakurkkukotinga

text: Purppurakurkkukotingat muodostavat löyhiä parisuhteita lisääntymisaikana. Koiras huokuttelee naaraita levittelemällä siipiään ja päästelemällä kutsuääniä. Naaras rakentaa löyhän pesän risuista puuhun ja huolehtii jälkeläisistä yksin.


title: Purppurakurkkukotinga

text: Purppurakurkkukotingan ravinto koostuu pääasiassa marjoista ja hedelmistä.


title: Wild Honey

text: Wild Honey on The Beach Boysin albumi vuodelta 1967. Sillä Brian Wilson luovutti osittain tuottajan paikkansa yhtyeen muille jäsenille. Beach Boysin uran ensimmäisen levyn jälkeisistä julkaisuista aina Pet Soundsiin ja Smile-projektiin saakka Brian oli paitsi tuottanut myös säveltänyt ja sovittanut itse lähes kaiken yhtyeen materiaalin. Smile-projektin kariuduttua hän antoi myös muille jalansijaa, mutta oli yhä itsekin mukana tuottamisessa ja sävelsi kappaleita myös yhtyeen uusille julkaisuille.


title: Wild Honey

text: Kaikki kappaleet kirjoittaneet Brian Wilson ja Mike Love, ellei toisin mainittu.


title: John Arden

text: John Arden (26. lokakuuta 1930, Barnsley – 28. maaliskuuta 2012) oli englantilainen näytelmäkirjailija. Hänen parhaana työnään pidetään vuonna 1959 julkaistua näytelmää "Serjeant Musgrave's Dance" (suom. "Kersantti Musgraven tanssi"). Muita näytelmiä ovat muun muassa "Ars Longa, Vita Brevis", "Live Like Pigs", "The Workhouse Donkey" ja "Armstrong's Last Goodnight". Osan näytelmistään Arden julkaisi yhdessä vaimonsa Margaretta D'Arcyn kanssa. "Britannian Brechtiksi" kutsuttu Arden kirjoitti myös romaaneja.


title: John Arden

text: Arden syntyi Yorkshiren Barnsleyssä lasitehtaan työnjohtajaisän ja opettajaäidin poikana. Toiseen maailmansotaan asti hän kävi paikallista koulua, mutta sodan sytyttyä hänet lähetettiin yksityiskouluun Yorkshiren Sedberghiin.


title: John Arden

text: Koulun jälkeen Arden palveli puolitoista vuotta Britannian armeijan tiedustelujoukoissa ja pääsi sitten Cambridgen yliopiston King’s Collegeen opiskelemaan arkkitehtuuria. Hän jatkoi alan opintoja Skotlannissa Edinburgh College of Art -taidekoulussa.


title: John Arden

text:
Edinburghin vuosinaan Arden kirjoitti ensimmäisen näytelmänsä "All Fall Down" koulunsa opiskelijateatterille. Valmistuttuaan 1955 hän muutti Lontooseen ja sai paikan arkkitehdin apulaisena.
Kirjoittaminen jatkui, ja vuonna 1957 hänen näytelmistään tuotettiin näyttämölle kokeellinen "The Waters of Babylon". Sen menestyksen rohkaisemana hän jätti arkkitehdin työn ja ryhtyi kokoaikaiseksi kirjailijaksi. Hänen tuotantoonsa tuli poliittista aktivismia sen jälkeen kun hän avioitui yhteiskunnallisesti valveutuneen näyttelijä Margaretta D’Arcyn kanssa.


title: John Arden

text: Vuonna 1959 valmistui hänen tärkeimmäksi työkseen osoittautunut "Serjeant Musgrave’s Dance". Sitä seurasivat historialliset näytelmät "Armstrong’s Last Goodnight" (1964), "The Hero Rises Up: A Romantic Melodrama" (1969) ja "The Island of the Might" (1972).


title: John Arden

text: Today he continues to write plays as well as novels and radio plays. He and his family live in Ireland.


title: John Arden

text: "Kersantti Musgraven tanssin" (Suomen Kansallisteatteri 1967) lisäksi Ardenin näytelmistä on suomeksi esitetty "Hyvän hallituksen huolet" ("The Business of Good Government", Tampereen Ylioppilasteatteri 1965).


title: Pertti Porokari

text: Pertti Porokari (s. 14. syyskuuta 1964) toimi Insinööriliiton (IL) puheenjohtajana vuosina 2007–2016.


title: Pertti Porokari

text: Porokari valmistui ylioppilaaksi vuonna 1983 ja insinööriksi sähköautomaatiotekniikasta vuonna 1991. Hän sai euroinsinöörin nimikkeen vuonna 2004. Porokari työskenteli Siemensillä käyttöönottoinsinöörinä 1987–2003.


title: Pertti Porokari

text: Ennen puheenjohtajuuttaan Porokari toimi Insinööriliiton yksityisen sektorin asiamiehenä 2003–2007. Hän aloitti Insinööriliiton väliaikaisena puheenjohtajana vuonna 2007 Matti Viljasen siirryttyä Akavan puheenjohtajaksi. Marraskuussa 2007 Porokari valittiin varsinaiseksi puheenjohtajaksi. Hänet valittiin toiselle nelivuotiskaudelle marraskuussa 2011. Kolmannelle puheenjohtajakaudelle Porokari valittiin marraskuussa 2015. Toukokuussa 2016 liiton edustajakokous erotti liiton hallituksen ja puheenjohtaja vaihtui kesken puheenjohtajakauden.


title: Pertti Porokari

text: Porokari on ollut Akavan hallituksen jäsen vuodesta 2007 ja varapuheenjohtaja toimikaudella 2010–2011. Lisäksi hän on ollut Ylemmät Toimihenkilöt YTN:n varapuheenjohtaja (2007–2011) ja puheenjohtaja (2012–) sekä Teollisuuden palkansaajien varapuheenjohtaja (2008–2010, 2013–) ja puheenjohtaja (2011–2012).


title: Niilo Hakkarainen

text: Niilo Heikki Hakkarainen (22. joulukuuta 1927 Iisalmen maalaiskunta – 18. heinäkuuta 2011 Helsinki) oli suomalainen diplomi-insinööri, joka toimi Yhtyneet Paperitehtaat Oy:n toimitusjohtajana vuosina 1970–1991. Tehtävässä hän seurasi vuorineuvos Juuso Waldenia. Hakkarainen uudisti suomalaista puunjalostusta ja modernisoi yrityksen liikkeenjohtoa vastaamaan globalisoituvan kilpailun edellytyksiä 1900-luvun loppupuolella.


title: Niilo Hakkarainen

text: Hakkarainen julkaisi muistelmansa "Oravanpyörässä" vuonna 1993 (Rosworth Limited/Werner Söderström Osakeyhtiö 1993. ISBN 951-0-18905-7).


title: Saarde

text: Saarde oli kunta Etelä-Virossa Pärnumaan maakunnassa. Sen asukasluku oli 5 089 (2010), pinta-ala 706,98 neliökilometriä ja asukastiheys 7,2 asukasta neliökilometrillä.


title: Saarde

text:
Vuonna 2005 Saarden ja Talin kunnat sekä Kilingi-Nõmmen kaupunki yhdistyivät uudeksi Saarde-nimiseksi kunnaksi.
Vuoden 2017 kuntauudistuksessa Saarde ja Surju yhdistettiin uudeksi Saarden kunnaksi.


title: Saarde

text: Kilingi-Nõmmen epäitsenäisen kaupungin ja Tihemetsan pienkauppalan ("alevik") lisäksi kuntaan kuului 23 kylää: Jäärja, Kalita, Kamali, Kanaküla, Kärsu, Laiksaare, Lanksaare, Leipste, Lodja, Marana, Marina, Mustla, Pihke, Reinu, Saarde, Sigaste, Tali, Tuuliku, Tõlla, Veelikse, Viisireiu, Väljaküla ja Oissaare.


title: Saarde

text: Vuonna 2011 silloisessa Saarden kunnassa (Kilingi-Nõmmen epäitsenäinen kaupunki mukaan lukien) oli 3 845 asukasta, joista 3 765 (97,9 %) oli virolaisia, 42 (1,1 %) venäläisiä ja 33 (0,9 %) muita kansallisuuksia.


title: Huokoseläimet

text: Huokoseläimet ("Foraminifera") on suuri "Rhizaria"-kuntaan kuuluvien yksisoluisten eliöiden luokka, jota luonnehtivat verkkomaiset valejalat. Huokoseläimet muodostavat tyypillisesti ympärilleen kovan kuoren, joka koostuu kalsiumkarbonaatista tai yhteenliimautuneista sedimenttihiukkasista. Kuori voi muodostaa yhden ontelon tai jakautua moniin lokeroihin, joiden sisällä solu elää. Valejalat voivat tulla kuoren ulkopuolelle yhdestä aukosta tai useista pienistä kuoren pinnalla olevista huokosista. Huokoseläimet käyttävät valejalkoja liikkumiseen, kiinnittymiseen ja ravintohiukkasten pyydystämiseen. Joillakin lajeilla on soluissaan endosymbionttisia yksisoluisia leviä, joiden ansiosta ne kykenevät yhteyttämään. Jotkut puolestaan kykenevät ottamaan ravinnoksi sulattamiltaan leviltä viherhiukkaset soluunsa, jossa ne jatkavat yhteyttämistä jonkin aikaa ("kleptoplastidit" eli "varastetut" viherhiukkaset).


title: Huokoseläimet

text: Useimmat huokoseläimet ovat alle puolen millimetrin mittaisia, mutta suurimmat lajit jopa toista kymmentä senttiä.


title: Huokoseläimet

text: Suurin osa huokoseläimistä elää merivedessä, ja erityisesti niitä tavataan rantojen meiofaunassa eli hiekan ja sedimentin seassa. Niitä elää myös plankitisina.


title: Huokoseläimet

text: Huokoseläinten kovat kuoret säilyvät hyvin fossiileina. Niitä on löydetty jo kambrikautisista kerrostumista. Fossiilisista huokoseläimistä tehtyihin päätelmiin perustuu suuri osa muinaisista ilmasto-oloista saatua tietoa. Ne ovat hyviä johtofossiileita, ja niiden perusteella määritellään muun muassa stratigrafisista kerrostumista muun muassa niiden edustama meren syvyys.


title: Marcel Duriez

text: Marcel Duriez (s. 20. kesäkuuta 1940 Seclin, Nord, Ranska) on entinen ranskalainen yleisurheilija, jonka päälaji oli 110 metrin aitajuoksu.


title: Marcel Duriez

text: Duriez osallistui yleisurheilun arvokilpailuihin ensimmäisen kerran 20-vuotiaana Rooman 1960 olympialaisissa, joissa hän karsiutui 110 metrin aitajuoksun puolivälierissä ajalla 15,0 s; alkuerissä hän juoksi ajan 14,7 s. Belgradin EM-kilpailuissa 1962 hän keskeytti alkuerässään. Tokion 1964 olympialaisissa hän selviytyi loppukilpailuun ja sijoittui kuudenneksi ajalla 14,0 s. Budapestin EM-kilpailuissa 1966 hän saavutti pronssia ajalla 14,0 s. Méxicon 1968 olympialaisissa hän sivusi Ranskan ennätystä 13,7 s sekä välierissä että loppukilpailussa ja sijoittui lopputuloksissa seitsemänneksi.


title: Marcel Duriez

text: Ranskan mestaruuden 189-senttinen ja 85-kiloinen Duriez voitti vuosina 1963 ja 1965–1968. Hän juoksi ensimmäisenä ranskalaisena 110 metrin aidat alle 14 sekunnissa parantaessaan heinäkuussa 1963 Ranskan ennätyksen aikaan 13,9 s. Lisäksi hän sivusi Ranskan ennätystä 12 kertaa vuosina 1960–1968. Kotimaassaan hän edusti seuroja Etoile Oignies ja AS Montferrand.


title: Aarne J. Aarnio

text: Aarne Johannes Aarnio (14. joulukuuta 1917 Viipuri – 6. huhtikuuta 2013 Helsinki) oli suomalainen vuorineuvos. Hän perusti 1950-luvulla rakennusliike Palkki Oy:n ja 1960-luvun puolivälissä Kiteen Puhokseen ja Ristiinan Pellokseen lastulevy- ja vaneritehtaat.


title: Aarne J. Aarnio

text: Aarnio oli lähtöisin vaatimattomista oloista. Hän oli viipurilaisen ompelijattaren avioton lapsi ja jäi varhain orvoksi. Sukunimensä hän sai kasvatti-isältään, kirjansitojamestari Johan Aarniolta. Aarnio kävi kaksi vuotta Sortavalan lyseota ennen kuin jätti koulunkäyntinsä kesken 16-vuotiaana perheensä muuttaessa Helsinkiin, jossa hänestä tuli lihakaupan myyjä. Hän osallistui talvi- ja jatkosotaan ja yleni sota-aikana luutnantiksi. Aarnio aloitti yrittäjänuransa sodan jälkeen 1944 lihakauppiaana. Laajentaessaan toimintaansa tukkukauppaan hän muutti vuonna 1948 liikkeensä A. J. Aarnio Oy -nimiseksi osakeyhtiöksi. Aarnio sijoitti kauppiaana keräämänsä pääoman vuonna 1953 perustamaansa rakennusyhtiö Palkki Oy:hyn, jonka toimitusjohtajana hän toimi seuraavat 30 vuotta. Yhtiö rakensi 1950- ja 1960-luvuilla runsaasti asuinkerrostaloja Helsingin Kallioon, Munkkiniemeen, Niemenmäkeen ja Kulosaareen. Aarnio myi alkuperäisen Palkki Oy:n Rakennuskunta Hakalle vuonna 1981, mutta säilytti omistuksessaan toisen yrityksensä Palkkiyhtymä Oy:n, jossa hän oli myös hallituksen puheenjohtaja.


title: Aarne J. Aarnio

text: Rakennusalalta Aarnio laajensi liiketoimintansa vielä kahdelle uudelle alalle, laivanvarustamotoimintaan ja metsäteollisuuteen. Kauppalaivoja hän osti yritykselleen 1950-luvun puolivälistä alkaen. Hän osti muun muassa Jugoslaviasta kaksi suurta rahtilaivaa, jotka nimesi vaimonsa ja tyttärensä mukaan M/S Saara Aarnioksi ja M/S Annukka Aarnioksi. Metsäalalle Aarnio siirtyi perustaessaan 1960-luvun alussa vaneri- ja lastulevytehtaat Pohjois-Karjalaan Kiteen Puhokseen ja Etelä-Savoon Ristiinan Pellokseen. Vuonna 1963 hän perusti Pellos Oy:n, jonka johdossa myös toimi. Aarnio kuitenkin myi Puhoksen ja Pelloksen tehtaansa suuremmalle kilpailijalle Wilh. Schauman Oy:lle vuonna 1983. Aarnion aktiivinen yrittäjäkausi jatkui 1980-luvun puoliväliin saakka, minkä jälkeen hänen lapsensa ryhtyivät johtamaan perheen omistukseen jääneen Palkkiyhtymän yrityksiä. Niin sanottujen Kouri-kauppojen yhteydessä Palkkiyhtymä hallinnoi tilapäisesti miljoonia Suomen Yhdyspankin osakkeita. Aarnio kävi aktiivisesti myös idänkauppaa ja piti yhteyttä Keskustapuolueen K-linjaan sekä ministeri Ahti Karjalaiseen.


title: Aarne J. Aarnio

text: Aarnio toimi Ilmatorjuntasäätiön hallituksen puheenjohtajana 1964–1987, Voimistelusäätiön hallituksen puheenjohtajana vuodesta 1964 ja kuului Kansallis-Osake-Pankin hallintoneuvostoon 1973–1984, Suomen Kulttuurirahaston hallitukseen 1971–1982, Suomen Metsäteollisuuden Keskusliiton hallitukseen 1973–1983 sekä Maanpuolustuksen Tuki ry:n hallitukseen vuodesta 1971.


title: Aarne J. Aarnio

text: Aarniosta tuli vuorineuvos vuonna 1968. Hän sai Valtakunnallisen yrittäjäpalkinnon 1970. Vuosina 1986–2000 hän omisti aikoinaan marsalkka Mannerheimille kuuluneen Kirkniemen kartanon Lohjalla. Aarnio kunnosti kartanon ja myi sen Metsäliitolle.


title: Aarne J. Aarnio

text: Suomen Kulttuurirahaston Etelä-Savon rahasto hallinnoi vuonna 1985 perustettua Aarne J. Aarnion rahastoa, joka tukee Etelä-Savon maakunnan taloudellista kehitystä edistävää tutkimustyötä sekä ristiinalaisten nuorten opintoja.


title: Pierre Schoebel

text: Pierre Schoebel (s. 26. kesäkuuta 1942 Pariisi, Ranska) on entinen ranskalainen yleisurheilija, jonka päälaji oli 110 metrin aitajuoksu.


title: Pierre Schoebel

text: Schoebel osallistui yleisurheilun arvokilpailuihin ensimmäisen kerran Budapestin EM-kilpailuissa 1966 ja karsiutui välierissä ajalla 14,5 s. Méxicon 1968 olympialaisissa hän alkukierroksilla sivusi nimissään ollutta Ranskan ennätystä 13,8 s ja välierissä paransi ennätyksen aikaan 13,7 s. Loppukilpailussa hän sijoittui kahdeksanneksi ajalla 14,0 s. Ateenan EM-kilpailuissa 1969 hän sijoittui kuudenneksi ajalla 14,1 s.


title: Pierre Schoebel

text: Ennen Méxicon olympialaisia Schoebel sivusi Ranskan ennätystä 13,9 s elokuussa 1967 ja paransi sen aikaan 13,8 s syyskuussa 1968. Ranskan mestaruutta hän ei voittanut kertaakaan. Seuratasolla hän edusti Racing CF:ää. Hän on pituudeltaan 187-senttinen ja painoi kilpavuosinaan 80 kiloa.


title: Jacques Dohen

text: Jacques Dohen (4. toukokuuta 1930 – 9. toukokuuta 2005) oli ranskalainen yleisurheilija, jonka päälaji oli 110 metrin aitajuoksu.


title: Jacques Dohen

text: Dohen osallistui kolmiin yleisurheilun arvokilpailuihin 110 metrin aitajuoksussa mutta ei selviytynyt kertaakaan loppukilpailuun. Helsingin 1952 olympialaisissa hän karsiutui alkuerissä ajalla 15,7 s. Bernin EM-kilpailuissa 1954 hän putosi jatkosta välierissä ajalla 15,0 s. Tukholman EM-kilpailuissa 1958 hän jäi jälleen välieriin juostuaan ajan 14,9 s.


title: Jacques Dohen

text: Dohen voitti 110 metrin aitajuoksussa Ranskan mestaruuden vuosina 1954–1958 ja 1961. Hän sivusi Ranskan ennätystä 14,3 s heinäkuussa 1957, paransi ennätyksen aikaan 14,2 s lokakuussa 1957 ja sivusi omaa ennätystulostaan vielä toukokuussa 1961. Seuratasolla hän edusti ASPP Paris'ta ja US Batillya. Hän on pituudeltaan 187-senttinen ja painoi kilpavuosinaan 90 kiloa.


title: Good Girl Gone Bad

text:
Good Girl Gone Bad on R&B-laulaja Rihannan kolmas studioalbumi. Suurimmassa osassa Euroopan maissa albumi julkaistiin 4. kesäkuuta 2007 ja Yhdysvalloissa päivää myöhemmin. Albumi myi Yhdysvalloissa ensimmäisellä viikollaan 168 000 kappaletta ja ylsi Billboard 200 -listan kakkoseksi. Albumia on myyty maailmanlaajuisesti yli 10 miljoonaa kappaletta ja se on noussut "Top 10" -listalle 25 maassa. Good Girl Gone Bad on Rihannan menestynein albumi.
Rihanna julkaisi kesäkuussa 2008 "Good Girl Gone Badistä" "Reloaded" -version. Albumi sisältää alkuperäisen albumin 12 kappaleen lisäksi kolme bonuskappaletta jotka ovat "Take a Bow", "If I Never See Your Face Again" (löytyy myös Maroon 5:n "It Won't Be Soon Before Long" -albumilta) ja "Disturbia". Albumi sisältää myös DVD:n.
"Good Girl Gone Bad: Reloaded" julkaistiin uudestaan Euroopassa ja rajoitettuna painoksena Yhdysvalloissa.


title: Good Girl Gone Bad

text: + Footage of the Good Girl Gone Bad Live Tour DVD


title: Good Girl Gone Bad

text: "Good Girl Gone Bad" julkaistiin remix -versiona 27. tammikuuta 2009.


title: Edmond Roudnitska

text: Edmond Roudnitska (s. 26. kesäkuuta 1931 Argenteuil, Val-d'Oise, Ranska) on entinen ranskalainen yleisurheilija, jonka päälaji oli 110 metrin aitajuoksu.


title: Edmond Roudnitska

text:
Roudnitska osallistui neljiin arvokilpailuihin 110 metrin aitajuoksussa mutta ei selviytynyt kertaakaan loppukilpailuun. Helsingin 1952 olympialaisissa hän karsiutui välierissä ajalla 14,9 s. Bernin EM-kilpailuissa 1954 hän karsiutui alkuerissä ajalla 14,9 s.
Melbournen 1956 olympialaisissa hän sivusi alkukierroksilla nimissään ollutta Ranskan ennätystä 14,3 s mutta jäi välierissä aikaan 14,9 s ja karsiutui loppukilpailusta. Rooman 1960 olympialaisissa hän juoksi alkuerissä ajan 14,4 s ja toisissa alkuerissä ajan 14,5 s eikä selviytynyt välieriin.


title: Edmond Roudnitska

text: Roudnitska juoksi syyskuussa 1956 uuden Ranskan ennätyksen 14,3 s. Lisäksi hän sivusi Ranskan ennätystä seitsemän kertaa, viimeisen kerran lokakuussa 1960 ajallaan 14,2 s. Ranskan mestaruutta hän ei voittanut kertaakaan. Seuratasolla hän edusti Nice UC:tä. Hän on pituudeltaan 185-senttinen ja painoi kilpavuosinaan 76 kiloa.


title: Michel Chardel

text: Michel Chardel (s. 15. marraskuuta 1932 Pariisi, Ranska) on entinen ranskalainen yleisurheilija, jonka päälaji oli 110 metrin aitajuoksu.


title: Michel Chardel

text: Chardel sijoittui 110 metrin aitajuoksussa Belgradin EM-kilpailuissa 1962 neljänneksi ajalla 14,2 s; alkuerissä hän juoksi ajan 14,0 s. Budapestin EM-kilpailuissa 1966 hän karsiutui alkuerissä ajalla 14,6 s.


title: Michel Chardel

text: Chardel voitti 110 metrin aitajuoksussa Ranskan mestaruuden vuosina 1953 ja 1962. Hän juoksi heinäkuussa 1961 Ranskan ennätyksen 14,1 s. Lisäksi hän sivusi Ranskan ennätystä yhteensä seitsemän kertaa vuosina 1962–1965, viimeisen kerran kesäkuussa 1965 ajallaan 13,9 s. Seuratasolla hän edusti Racing CF:ää. Hän on pituudeltaan 178-senttinen ja painoi kilpavuosinaan 71 kiloa.


title: Krymtšakit

text: Krymtšakit (krymtšakiksi кърымчах "qrımçax" tai кърымчахлар "qrımçaxlar") eli kriminjuutalaiset ovat Krimin niemimaalta kotoisin oleva juutalaisryhmä. Heidän perinteinen kielensä on krimintataaria lähellä oleva krymtšakin kieli. Nimitystä krymtšakki ryhdyttiin käyttämään 1800-luvulla erotukseksi karaiimeista ja Krimille muuttaneista aškenasijuutalaisista.


title: Krymtšakit

text: Vuonna 1989 krymtšakkeja oli Neuvostoliitossa 1 448 henkeä. Ukrainassa oli vuoden 2001 väestönlaskennan mukaan 408 krymtšakkia ja Venäjällä vuoden 2002 väestönlaskennan mukaan 157.


title: Krymtšakit

text: 1300–1500-luvuilla Krimin juutalaisten keskuksena toimi Kaffa eli nykyinen Feodosijan kaupunki. 1700-luvun lopulla keskukseksi tuli Karasubazar eli nykyinen Belogorsk. 1800-luvulla krymtšakit muodostivat pienen köyhän yhdyskunnan, jonka jäsenet harjoittivat käsityöammatteja, maanviljelystä ja kauppaa. Vuoden 1897 väestönlaskennassa rekisteröitiin 3 345 krymtšakkia, mutta vuonna 1912 heitä arvioitiin olleen jo 7 500 henkeä. Myöhemmin luku väheni Venäjän sisällissodan, nälänhädän ja Palestiinaan muuton seurauksena. Vuonna 1926 krimtšakkeja oli Neuvostoliitossa 6 383 henkeä, joista pääosa asui Krimillä, osa Novorossijskissa ja Suhumissa. Toisen maailmansodan aikana saksalaiset tuhosivat valtaosan kansasta. Vuonna 1948 Krimillä oli enää 700–750 krymtšakkia ja koko maassa noin 1 400–1 500.


title: Krymtšakit

text: Krymtšakeilla on rikas kansanperinne. Kirjakielinään he ovat käyttäneet krymtšakin lisäksi jiddišiä, hepreaa ja venäjää.


title: Jean-François Brisson

text: Jean-François Brisson (29. heinäkuuta 1918 Agen, Lot-et-Garonne, Ranska – 2010) oli ranskalainen yleisurheilija, jonka päälaji oli 110 metrin aitajuoksu.


title: Jean-François Brisson

text: Brisson osallistui 110 metrin aitajuoksuun Pariisin EM-kilpailuissa 1938 mutta karsiutui alkuerissä ajalla 15,4 s. Hän voitti Ranskan mestaruuden vuosina 1939 ja 1943. Kesäkuussa 1939 hän juoksi Pariisissa Ranskan ennätyksen 14,7 s, joka pysyi voimassa päivälleen yhdeksän vuotta. Seuratasolla hän edusti Racing CF:ää. Hän on pituudeltaan 178-senttinen ja painoi kilpavuosinaan 68 kiloa.


title: Herralahden koulu

text: Herralahden koulu oli peruskoulun 1–6 luokkien koulu Porissa. Se toimi vuoteen 2015 asti Kuninkaanhaan kaupunginosassa, vaikka nimi viittaakin Herralahteen. Koulu oli suomen ensimmäinen solukoulu. Rakennus oli jaettu viiteen eri alueeseen eli soluun, mitkä maalattiin eri väreillä: punaiseen, siniseen, vihreään, oranssiin ja keltaiseen. Iso rakennus oli näin helpommin koululaisen hahmotettavissa. Koulun on suunnittellut arkkitehti Olaf Küttner. Koulun rehtoreina ovat olleet Olli Runsamo (1975–1986), Seppo Välimäki (1986–1995) ja Lauri Lehtonen (1995–1998). Vuodesta 1998 rehtorina toimi Kristiina Aalto.Herralahden koulu: Yleistä Samassa rakennuksessa toimii myös Herttuan erityiskoulu.


title: Herralahden koulu

text: Herralahden koulu lakkautettiin vuonna 2015, ja oppilaat siirrettiin Uudenkoiviston ja Cygnaeuksen kouluihin.


title: André-Jacques Marie

text: André-Jacques Marie (s. 14. lokakuuta 1925 Cap d'Ail, Alpes-Maritimes, Ranska) on entinen ranskalainen yleisurheilija. Hän voitti 110 metrin aitajuoksussa Euroopan mestaruuden vuonna 1950.


title: André-Jacques Marie

text: Marie osallistui yleisurheilun arvokilpailuihin ensimmäisen kerran 20-vuotiaana Oslon EM-kilpailuissa 1946 ja karsiutui 110 metrin aitajuoksun alkuerissä ajalla 15,0 s. Lontoon 1948 olympialaisissa hän juoksi alkuerissä ajan 14,9 s mutta keskeytti välierissä. Brysselin EM-kilpailuissa 1950 hän voitti kultaa ajalla 14,6 s.


title: André-Jacques Marie

text: Ranskan mestaruuden 189-senttinen ja 77-kiloinen Marie voitti vuosina 1947–1951. Toukokuussa 1948 hän sivusi Jean-François Brissonin nimissä ollutta Ranskan ennätystä 14,7 s. Kesäkuussa 1948 hän paransi Ranskan ennätyksen aikaan 14,5 s ja kesäkuussa 1949 aikaan 14,4 s. Viimeksi mainittu säilyi ennätyksenä syyskuuhun 1956 saakka. Kotimaassaan Marie edusti UAI Paris -seuraa.


title: André Marie

text: André Marie (3. joulukuuta 1897 Honfleur, Calvados, Ranska – 12. kesäkuuta 1974 Rouen, Seine-Maritime, Ranska) oli Ranskan pääministerinä vuonna 1948.


title: John McDowell

text: John Henry McDowell (s. 1942 Boksburg, Etelä-Afrikka) on brittiläinen analyyttiseen suuntaukseen lukeutuva filosofi, joka oli aiemmin Oxfordin yliopiston University Collegen jäsen ja toimii nykyään professorina Pittsburghin yliopistossa. McDowellin merkittävin työ on tapahtunut mielenfilosofian ja kielifilosofian aloilla. Hän on kirjoittanut myös metafysiikasta, tietoteoriasta, antiikin filosofiasta ja metaetiikasta.


title: John McDowell

text: McDowell on itse ymmärtänyt filosofian kvietistisesti, luonteeltaan ”terapeuttiseksi”. Tästä lähtökohdasta hän on pyrkinyt selvittämään erilaisia filosofisia ongelmia kielen, mielen ja arvojen alueella.


title: John McDowell

text: McDowell on saanut vaikutteita mm. seuraavilta ajattelijoilta: Philippa Foot, Aristoteles, Immanuel Kant, G. W. F. Hegel, Gottlob Frege, Peter Strawson, Wilfrid Sellars, Ludwig Wittgenstein, Donald Davidson, Richard Rorty ja Gareth Evans.


title: Leviathan (EP)

text: Leviathan on skotlantilaisen power metal -yhtye Alestormin EP-levy. Se sisältää coverversion latvialaisen Pirates of the Sea -yhtyeen euroviisukappaleesta ”Wolves of the Sea” sekä yhtyeen oman ”Wenches and Mead” -kappaleen saksaksi käännetyn version ”Weiber und Wein”.


title: Vieras mies tuli taloon

text: Vieras mies tuli taloon on Mika Waltarin vuonna 1937 julkaistu pienoisromaani. Sen jatko-osa on seuraavana vuonna julkaistu "Jälkinäytös". Romaanien pohjalta on tehty kaksi elokuvaa, vuosina 1938 ja 1957. Ne on nimetty teoskaksikon ensimmäisen osan mukaan.


title: Vieras mies tuli taloon

text: Waltari oli kyllästynyt saamaansa kritiikkiin, ja WSOY:n pienoisromaanikilpailu, johon osallistuttiin salanimellä, tarjosi hyvän tilaisuuden saada teos arvostelluksi ilman hänen henkilöönsä kohdistuvia ennakkoasenteita. Hän oli myös keräillyt sanomalehtileikkeitä ja oli jo pitkään halunnut kirjoittaa sanomalehdestä löytämästään aiheesta.


title: Vieras mies tuli taloon

text: Hän valitsi hämäyksen vuoksi teoksen tapahtumapaikaksi maaseudun, sillä hänet tunnettiin yleisesti kaupunkilaiselämän kuvaajana. Hän jopa kirjoitutti teoksen puhtaaksi luotettavana pitämällään konekirjoittajalla, jotta hänen oman kirjoituskoneensa jälkeä ei tunnistettaisi.


title: Vieras mies tuli taloon

text: Koska aikaa riitti toiseenkin teokseen, Waltari kirjoitti kilpailuun myös pienoisromaanin "Ei koskaan huomispäivää". Sen hän kirjoitti enemmän omalla tyylillään (ja omalla kirjoituskoneellaan), jotta arvosteluraati arvaisi sen Waltarin työksi eikä osaisi epäillä Waltaria toisenkin romaanin tekijäksi.


title: Vieras mies tuli taloon

text: "Vieras mies tuli taloon" voitti pienoisromaanikilpailun. Se jakoi mielipiteitä niin kansan kuin tuomaristonkin keskuudessa, mutta nykyisin sitä pidetään yhtenä parhaimmista Mika Waltarin pienoisromaaneista.


title: Vieras mies tuli taloon

text: Talon isännän juoppouden ja mielisairauden raaka kuvaaminen sekä erityisesti teoksen väkivaltainen loppukohtaus herättivät pahennusta, samoin se että henkirikokseen syyllistynyt ei jää kiinni teostaan. Waltarin ystävä Tulenkantajat-ajoilta, Katri Vala tyrmäsi teoksen kiivaasti:


title: Vieras mies tuli taloon

text: Kirja kertoo maatilan emännästä, hänen alkoholisoituneesta ja henkisesti epätasapainoisesta aviomiehestään ja taloon tulevasta vieraasta, joka kysyy töitä ja pääseekin rengiksi taloon. Emännän ja rengin välille syntyy romanssi, ja talon emäntä alkaa odottaa lasta vieraalle miehelle. Mustasukkainen aviomies ampuu vieraan tunkeilijan, ja emäntä puolestaan surmaa miehensä kirveeniskulla.


title: Vieras mies tuli taloon

text: Romaanin herättämät voimakkaat reaktiot yllättivät Waltarin. Hän päätti kirjoittaa sille jatko-osan "Jälkinäytös", jossa rikollinen saa rangaistuksen teostaan ja ensimmäiseen osaan tyytymättömät moralistit rauhoittuvat.


title: Vieras mies tuli taloon

text: Miehensä surmannut Astrid Jönsson saa melko lievän tuomion, kaksi vuotta kuritushuonetta. Kirjan todelliseksi roistoksi ja syylliseksi nousee Alfred Jönsson, jonka juoppous on pilannut Astridin elämän ja lopulta ajanut tämän järjettömään veritekoon.


title: Vieras mies tuli taloon

text: Vuoden 1938 elokuvan "Vieras mies tuli taloon" ohjasi Wilho Ilmari, ja käsikirjoituksen teki Waltari itse. Astrid Jönnsonia esittää Kaisu Leppänen, hänen miestään Kaarlo Angerkoski ja renki Aaltosta Eino Kaipainen. Elokuva lähtee liikkeelle oikeudenkäynnistä ja kertoo aiemmista tapahtumista takaumajaksoissa. Metsäkulman isäntää esittää Aku Korhonen, joka näyttelee saman roolin myös 19 vuotta myöhemmin elokuvan uudessa versiossa.


title: Vieras mies tuli taloon

text: Waltari muutti tarinaa hieman: Alfred surmataan kuten kirjassakin, mutta renki Aaltonen saa vain ampumahaavan ja jää eloon. Astrid saa teostaan ehdollisen vankilatuomion, hän palaa maatilalleen ja jää sinne asumaan Aaltosen kanssa.


title: Vieras mies tuli taloon

text: Uudemman version nimellä "Vieras mies" ohjasi Hannu Leminen. Alfred Jönssonia näyttelee Kaarlo Halttunen, hänen vaimonsa nimi on muutettu Katriina Jönssoniksi, jota näyttelee Rauni Ikäheimo. Aaltosen roolin esittää Esko Vettenranta.


title: Vieras mies tuli taloon

text: Toisessa versiossa elokuvan juoni on pistetty vielä enemmän uusiksi. Waltari itse ei tähän osallistunut, vaan käsikirjoituksen teki Ilmari Unho. Alfred kuoleekin oman käden kautta vahingonlaukaukseen.


Mighty Morphin Power Rangers The Movie: Original Motion Picture Score on vuoden 1995 "Power Rangers" elokuvan musiikkialbumi, jonka sävelsi Graeme Revell. Sen julkaisi Fox Records 26. syyskuuta 1995.


title: Almtuna IS

text: Almtuna IS on ruotsalainen jääkiekkoseura Uppsalasta. Joukkue pelaa Ruotsin toiseksi korkeimmalla sarjatasolla HockeyAllsvenskanissa. Joukkueen fanijärjestön nimi on Red Lions. Joukkue pelaa kotiottelunsa Gränbyn jäähallissa.


title: Jean-Claude Nallet

text: Jean-Claude Nallet (s. 13. maaliskuuta 1947 Champdor, Ain, Ranska) on entinen ranskalainen yleisurheilija, joka menestyi jo alle 20-vuotiaana sileillä pikajuoksumatkoilla ja myöhemmin 400 metrin aitajuoksussa. Hän saavutti viisi mitalia Euroopan-mestaruuskilpailuissa vuosina 1966–1974 mutta ei menestynyt olympialaisissa.


title: Jean-Claude Nallet

text: Nallet saavutti Budapestin EM-kilpailuissa 1966 pronssia 200 metrin juoksussa ajalla 21,0 s ja sijoittui neljänneksi 4 × 400 metrin viestissä Ranskan ennätyksellä 3.05,7. Méxicon 1968 olympialaisissa hän karsiutui 400 metrin juoksun välierissä ajalla 49,0 s sivuttuaan toisissa alkuerissä Ranskan ennätystä 45,7 s. Viestissä oli tuloksena kahdeksas sija ajalla 3.07,5 vaikka joukkue alkuerissä paransi Ranskan ennätyksen aikaan 3.04,6. Ateenan EM-kilpailuissa 1969 Nallet saavutti hopeaa 400 metrin juoksussa ajalla 45,8 s ja viestijuoksussa kultaa ajalla 3.02,3, joka oli uusi Ranskan ennätys.


title: Jean-Claude Nallet

text: Helsingin EM-kilpailuissa 1971 Nallet kilpaili 400 metrin aitajuoksussa ja voitti kultaa ajalla 49,2 s. Viestissä Ranska sijoittui kuudenneksi ajalla 3.05,0. Rooman EM-kilpailuissa 1974 hän juoksi 400 metrin aitajuoksun loppukilpailussa Ranskan ennätyksen 48,94 s mutta hävisi Britannian Alan Pascoelle 0,12 sekuntia ja sai hopeaa. Viestissä Ranska sijoittui neljänneksi ajalla 3.04,6. Montréalin 1976 olympialaisissa Nallet karsiutui 400 metrin aitajuoksun välierissä ajalla 50,08 s. Prahan EM-kilpailuissa 1978 hän sijoittui aitajuoksussa kuudenneksi ajalla 50,10 s.


title: Jean-Claude Nallet

text: Nallet voitti Euroopan cupin loppukilpailussa 200:n ja 400 metrin juoksun vuonna 1967 sekä 400 metrin aitajuoksun vuonna 1970. Ranskan mestaruuden hän voitti 400 metrillä vuosina 1968–1971 sekä 400 metrin aitajuoksussa vuosina 1974, 1975 ja 1978. Hän paransi tai sivusi Ranskan ennätystä 400 metrillä neljä kertaa ja 400 metrin aitajuoksussa kahdesti. Heinäkuussa 1970 Pariisissa hän alitti 400 metrin aitajuoksussa ensimmäisenä ranskalaisena 50 sekunnin rajan ja paransi maan ennätystä kerralla 1,7 sekuntia ajallaan 48,6 s. Hänen EM-kisoissa 1974 juoksemansa aika 48,94 s kirjattiin lajin ensimmäiseksi sähköajanotolla mitatuksi Ranskan ennätykseksi. Hänen käsiajanotolla mitattu 400 metrin ennätyksensä 45,1 s säilyi Ranskan ennätyksenä elokuuhun 1983, jolloin Aldo Canti juoksi sähköajanotolla mitatun ajan 45,35 s.


title: Jean-Claude Nallet

text: Kotimaassaan Nallet edusti AC Paris -seuraa. Hän on pituudeltaan 187-senttinen ja painoi kilpavuosinaan 85 kiloa.


title: Christian Lindberg

text: Christian Lindberg (s. 15. helmikuuta 1958 Danderyd) on ruotsalainen pasuunansoittaja, kapellimestari ja säveltäjä. Lindberg on tuonut arvostusta harvinaiselle soittimelle niin, että 1990-luvulla häntä kutsuttiin ”maailman ainoaksi täystyöllistetyksi soolopasunistiksi”.


title: Christian Lindberg

text: Kuvataiteilijaperheeseen syntynyt Lindberg soitti aluksi rumpuja, pianoa ja trumpettia mutta alkoi 17-vuotiaana keskittyä pasuunan soittoon, ja hän pääsi jo kaksi vuotta myöhemmin Tukholman kuninkaallisen oopperan orkesteriin. Pian hän yllättäen päätti ryhtyä pasuunasolistiksi, vaikka yleisen mielipiteen mukaan ohjelmistoa soolopasuunalle oli kovin vähän. Lindberg kuitenkin osoitti, että pasuunalle on sävelletty hyvää musiikkia 1200-luvulta alkaen. Hän sai myös nykysäveltäjät innostumaan soittimesta ja alkoi säveltää sille itsekin. Lindbergin soitettavaksi ovat pasuunateoksia säveltäneet muiden muassa Kalevi Aho, Anders Hillborg, Alfred Schnittke, Tōru Takemitsu ja Iánnis Xenákis.


title: Christian Lindberg

text: Lindbergin ohjelmiston tunnetuin teos on Jan Sandströmin säveltämä "konsertto pasuunalle ja orkesterille" eli "Moottoripyöräkonsertto" (1988–1989), jota Lindström esittää nahkaisessa motoristihaalarissa.


title: Christian Lindberg

text: Vuosituhannen vaihteessa Lindberg alkoi pasuunansoiton ohella säveltää ja johtaa orkestereita ammattimaisesti. Hän toimi Nordiska Kammarorkesternin ylikapellimestarina Sundsvallissa 2004–2010 ja on johtanut Blåsarsymfonikerna-puhallinorkesteria Tukholmassa vuodesta 2005. Hän on toiminut myös pohjoisnorjalaisen Arctic Philharmonic Orchestran ylikapellimestarina ja taiteellisena neuvonantajana sen perustamisesta 2009 alkaen.


title: Christian Lindberg

text: Christian Lindbergin vanhemmat Ulla-Monica ja Arne Lindberg ovat kuvataiteilijoita. Hänen veljensä on luutunsoittaja Jakob Lindberg ja tyttärensä säveltäjä Andrea Tarrodi.


title: Meskhetinturkkilaiset

text: Meskhetinturkkilaiset (turkiksi "Ahıska Türkleri") ovat Georgian Meskhetin alueelta kotoisin oleva turkkilaisryhmä. Vuonna 1944 heidät karkotettiin Keski-Aasiaan ja Kazakstaniin. Nykyään heitä asuu myös Azerbaidžanissa, Venäjällä, Ukrainassa, Turkissa ja Yhdysvalloissa. Meskhetinturkkilaiset puhuvat turkin kielen itä-Anatolian murretta, johon on sekoittunut paikallisista kielistä lainattuja aineksia. Valtaosa meskhetinturkkilaista on sunnimuslimeita. Uskonnollisiin vähemmistöihin kuuluvat šiialaiset. Vuoden 1989 väestönlaskennan mukaan Neuvostoliitossa oli 207 500 meskhetinturkkilaista, mutta todellisen luvun arvioitiin olleen noin 400 000.


title: Meskhetinturkkilaiset

text: Etelä-Georgiassa sijaitsevan Meskheti-Džavakhetin historiallisen maakunnan alkuperäisväestöä oli georgialainen meskhien heimo. 1500-luvulla Osmanien valtakunta ja safavidien Persia jakoivat keskenään Etelä-Georgian. Meskhetin ruhtinaat joutuivat osmanien vasalleiksi, kunnes he 1700-luvulla menettivät asemansa. Vuonna 1829 alue liitettiin Venäjään.


title: Meskhetinturkkilaiset

text: Turkkilaisia heimoja alkoi muuttaa Etelä-Kaukasiaan 1000-luvulla ja varsinkin 1200–1300-luvuilla. Meskhetissä heihin sulautui osa alkuperäisväestöstä. 1800-luvun alussa turkkilaiset muodostivat vähemmistön alueen asukkaista, mutta vuosisadan loppuun mennessä huomattava osa muslimeiksi kääntyneistä georgialaisista oli sulautunut heihin kielellisesti. Vuoteen 1926 saakka kouluopetus tapahtui turkiksi ja myöhemmin azeriksi. Vuonna 1937, kun kouluopetus siirrettiin georgian kielelle, suurin osa muslimeista ei enää ymmärtänyt sitä.


title: Meskhetinturkkilaiset

text: 1930-luvulla meskhetinturkkilaiset yritettiin saada vaihtamaan kansallisuutensa ja ottamaan georgialaiset sukunimet. Vuonna 1944 heidät ja rajaseutujen muu ”Turkkiin päin suuntautunut” väestö karkotettiin Keski-Aasiaan ja Kazakstaniin. Kaikkiaan karkotettuja oli 115 500 henkeä, joista noin 17 000 kuoli matkalla. Vuosina 1948–1949 meskhetinturkkilaisten kohtalon kokivat myös Abhasian ja Adžarian osmaniturkkilaiset.


title: Meskhetinturkkilaiset

text: Keski-Aasiassa meskhetinturkkilaiset sijoitettiin eri puolille Uzbekistania, Kazakstania ja Kirgisiaa. Karkotuksen aikana kansan turkkilainen identiteetti voimistui. Vuonna 1956 liikkumista koskevat rajoitukset poistettiin, ja osa alkoi muuttaa takaisin Kaukasiaan. Kotiseudulle palaaminen osoittautui kuitenkin mahdottomaksi. Virallisesti kotiinpaluun estämistä perusteltiin 1970-luvulla aineellisilla ja teknisillä vaikeuksilla sekä lähtöalueen muuttuneilla väestösuhteilla. Touko-heinäkuussa 1989 Uzbekistanin Ferganan alueen meskhetinturkkilaiset joutuivat kantaväestön väkivaltaisuuksien kohteeksi ja alkoivat muuttaa Azerbaidžaniin ja Pohjois-Kaukasiaan. Neuvostoliiton loppuvuosina meskhetinturkkilaisten poliittinen toiminta osoittautui tuloksettomaksi ja osa alkoi harkita muuttoa Turkkiin.


title: Gemma Jones

text: Gemma Jones (s. 4. joulukuuta 1942 Lontoo, Englanti, Iso-Britannia) on brittiläinen näyttelijä. Hän näytteli Bridget Jonesin äitiä elokuvissa "Bridget Jones – elämäni sinkkuna" (2001), "" (2004) ja "Bridget Jones’s Baby" (2016). Hän on myös näytellyt elokuvassa "Järki ja tunteet" (1995).


title: Gemma Jones

text: Jones on esiintynyt myös Matami Pomfreyn roolissa elokuvassa "Harry Potter ja salaisuuksien kammio" (2002) sekä Woody Allenin elokuvassa "You Will Meet a Tall Dark Stranger" (2010).


title: Itse valtiaat – Kuningasmusikaali

text: Itse valtiaat – Kuningasmusikaali on yksi Itse valtiaat -ohjelman erikoisjaksoista.


title: Itse valtiaat – Kuningasmusikaali

text: Tarina kertoo kuningas Paavosta, jolla on oma kuningaskuntansa Mooses Paavon maa. Linnassa asuivat kuningas Paavo Lipponen ja hänen apurinsa Hovinarri (assistentti)-Erkki. Kuningas Paavolla on kolme prinsessaa, Suvi, Päivi ja Suvi-Anne, jotka ilkeä lohikäärme sieppaa Suomi-neidon, eli Tarja Halosen, lisäksi. Ville Itälä ja Ben Zyskowicz ovat kyllästyneet pesemään kuningas Lipposen linnan vessoja ja lähtevät Mauri Pekkarisen ja Seppo Kääriäisen kanssa pelastamaan Suomi-neitoa. Heidän tiensä erkanevat, kun Mauri ja Seppo jatkavat matkaansa keskelle ja Ville ja Ben oikealle. Paavo on muuttumassa lohikäärmeeksi ja yrittää saada lohikäärmeen vapauttamaan Suomi-neidon ja prinsessat, mutta lohikäärme kieltäytyy, joten Paavo ja Erkki lähtevät myös pelastamaan Suomi-neitoa ja prinsessoja. Mauri ja Seppo putoavat suuren lentävän sienen selästä Kuoleman sillalle, jossa Sauli Niinistö esittää heille kysymyksen maidon hinnasta. Sauli kuitenkin päästää Sepon ja Maurin sillan yli, koska nämä rupevat vaatimaan tarkkoja tietoja, mistä maidosta on kyse. He kuitenkin joutuvat myös selliin. Paavo ja Erkki saapuvat Kuoleman sillalle, jossa Sauli muuttaa Erkin sammakoksi ja päästää Paavon yli. Lopulta Paavo ja lohikäärme ottelevat lasermiekoilla ja Paavon jäädessä alakynteen Erkki muuttaa lohikäärmeen ongelmajätetynnyriksi. Paavo herättää Suomi-neidon ja Suomi-neitosta tehdään presidentti. Seppo valmistelee ilotulitusta, mutta räjäyttää vahingossa kuninkaan linnan kahtia.


title: Itse valtiaat – Kuningasmusikaali

text: "Hallitukselle ei olla hellä -Tahdon olla sulle hellä-"


title: Itse valtiaat – Kuningasmusikaali

text: "3 punahilkkaa"


title: Itse valtiaat – Kuningasmusikaali

text: "200 apinaa -12 apinaa-"


title: Itse valtiaat – Kuningasmusikaali

text: "Ne etsii muija seuraavaa -Etsit muijaa seuraavaa-"


title: Itse valtiaat – Kuningasmusikaali

text: "Mitä luuseristakin voi tulla -Mitä miehen täytyy olla-"


title: Itse valtiaat – Kuningasmusikaali

text: "Myrskyn jälkeen huokaistaan -Myrskyn jälkeen-"


title: Itse valtiaat – Kuningasmusikaali

text: "Mun kääpiö on Sauli"


title: Itse valtiaat – Kuningasmusikaali

text: "Politiikan Pokémon"


title: Itse valtiaat – Kuningasmusikaali

text: "Zysse tulee!"


title: Itse valtiaat – Kuningasmusikaali

text: "Iso-P ja Iso-T"


title: Robert Hardy

text: Timothy Sydney Robert Hardy (29. lokakuuta 1925 Cheltenham, Gloucestershire, Englanti – 3. elokuuta 2017 Northwood, Lontoo, Englanti) oli brittiläinen näyttelijä.


title: Robert Hardy

text: Hardyn roolihahmoista tunnetuin on eläinlääkäri Siegfrid Farnon James Herriotin romaaniin "Kaikenkarvaiset ystäväni" perustuneessa samannimisessä televisiosarjassa 1970- ja 1980-luvuilla. Hän on esiintynyt myös Cornelius Toffeen roolissa Harry Potter -elokuvissa.


title: Robert Hardy

text: Hardy esitti Winston Churchilliä yhdeksässä eri draamassa.


title: Robert Hardy

text: Shakespeare-rooleja näytellessään Hardy kiinnostui keskiaikaisesta sodankäynnistä, ja hän on julkaissut aiheesta kaksi kirjaa.


title: Robert Hardy

text: Hardy kuoli 91-vuotiaana 3. elokuuta 2017 näyttelijöiden lepokoti Denville Hallissa.


title: Klaus Siebert

text: Klaus Siebert (29. huhtikuuta 1955 Schlettau – 24. huhtikuuta 2016) oli Itä-Saksaa edustanut ampumahiihtäjä ja olympiamitalisti.


title: Klaus Siebert

text: Siebert nousi kansainväliselle huipulle 19-vuotiaana vuonna 1975 voittamalla olympialaisten esikisoissa 20 kilometrin kilpailun ja saavuttamalla Anterselvan MM-kilpailujen 10 kilometrillä pronssia. Seuraavana vuonna hän voitti nuorten maailmanmestaruuden 10 kilometrillä ja viestissä mutta ei päässyt olympialaisiin. Lillehammerin MM-kilpailuissa 1977 hän saavutti viestissä pronssia ja Hochfilzenin MM-kilpailuissa 1978 viestissä kultaa sekä 10 kilometrillä pronssia. Ruhpoldingin MM-kilpailuissa 1979 hän voitti maailmanmestaruuden 20 kilometrillä ja viestissä. Samana talvena hän voitti maailmancupin kokonaiskilpailun.


title: Klaus Siebert

text: Lake Placidin olympialaisissa 1980 Siebert saavutti viestissä hopeaa sekä sijoittui 10 kilometrillä neljänneksi ja 20 kilometrillä 15:nneksi. Ne jäivät hänen viimeisiksi arvokilpailuikseen.


title: Klaus Siebert

text: Aktiiviuransa jälkeen Siebert toimi ampumahiihtovalmentajana Saksan, Itävallan, Kiinan ja Valko-Venäjän maajoukkueissa. Siebertin henkilökohtaisista valmennettavista MM- ja olympiatasolla juhlivat muun muassa Ricco Groß ja Darja Domratšava. Hän lopetti valmennusuransa vuonna 2014 terveyssyiden vuoksi. Siebert kuoli vaikeaan sairauteen 24. huhtikuuta 2016 vain muutamaa päivää ennen 61-vuotissyntymäpäiviään.


title: Noitumaa

text: Noitumaa on suomalaisen dark metal -yhtyeen Ajattaran kuudes studioalbumi, joka julkaistiin 15. huhtikuuta 2009. Levy eroaa muusta Ajattaran tuotannosta sillä, että se on akustinen. Levy on äänitetty D-Studiolla, Klaukkalassa.


title: Metsästäjäin keskusjärjestö

text: Metsästäjäin keskusjärjestö oli vuonna 1962 metsästyslain nojalla perustettu järjestö jonka tehtävänä oli turvata metsästyksen jatkuvuus kestävän käytön periaatteiden mukaisesti ja edistää tarkoituksenmukaista metsästystä ja riistanhoitoa. Järjestön laissa määritellyt tehtävät olivat:Suomessa on noin 300 000 metsästäjää joista valtaosa kuului Metsästäjäin keskusjärjestöön. Aktiivisia naismetsästäjiä oli noin 5% järjestön jäsenistä. Järjestö julkaisi Metsästäjä-lehteä. Keskusjärjestön alla toimi 15 riistanhoitopiiriä jotka puolestaan oli jaettu riistanhoitoyhdistyksiin.


title: Metsästäjäin keskusjärjestö

text: Metsästäjäin keskusjärjestö lakkautettiin 1. maaliskuuta vuonna 2011 jolloin se 15 riistanhoitopiirin kanssa yhdistettiin Suomen riistakeskukseksi.


title: Robert Poirier

text: Robert Poirier (s. 16. kesäkuuta 1942 Rennes, Ille-et-Vilaine, Ranska) on entinen ranskalainen yleisurheilija, joka saavutti vuonna 1966 EM-mitalin 400 metrin aitajuoksussa.


title: Robert Poirier

text: Poirier karsiutui Tokion 1964 olympialaisissa 400 metrin aitajuoksun alkuerissä ajalla 52,6 s. Budapestin EM-kilpailuissa 1966 hän saavutti 400 metrin aitajuoksussa pronssia ajalla 50,5 s ja sijoittui 4 × 400 metrin viestijuoksussa neljänneksi Ranskan ennätyksellä 3.05,7. Méxicon 1968 olympialaisissa hän karsiutui 400 metrin aitajuoksun välierissä ajalla 51,2 s.


title: Robert Poirier

text: Poirier voitti Euroopan cupin loppukilpailussa 400 metrin aitajuoksun vuonna 1965. Ranskan mestaruuden hän voitti vuosina 1963 ja 1965–1968. Kesäkuussa 1964 hän juoksi Ranskan ennätyksen 51,0 s ja paransi sitä elokuussa 1965 aikaan 50,6 s ja heinäkuussa 1966 aikaan 50,3 s. Viimeksi mainitun ennätyksen rikkoi Jean-Claude Nallet heinäkuussa 1970.


title: Robert Poirier

text: Kotimaassaan Poirier edusti Stade Rennes -seuraa. Hän on pituudeltaan 182-senttinen ja painoi aktiivivuosinaan 74 kiloa.


title: Anastasija Pryh’odko

text: Anastasija Kostjantynivna Pryh’odko (, , s. 21. huhtikuuta 1987 Kiova, Ukrainan SNT, Neuvostoliitto) on ukrainalainen laulaja.


title: Anastasija Pryh’odko

text: Pryh’odko valittiin edustamaan Venäjää Moskovassa 16. toukokuuta 2009 järjestettävään Eurovision laulukilpailuun kappaleella "Mamo". Alun perin hän osallistui Ukrainan karsintaan, mutta riitautui järjestäjien kanssa, joiden mukaan Pryh’odkon kilpailukappale oli liian pitkä. Venäjän karsintaan Pryh’odko pääsi erikoiskutsulla. Itse laulukilpailun finaalissa Pryh’odko oli yhdestoista 91 pisteellä.


title: Anastasija Pryh’odko

text: Pryh’odko voitti "Star Factory" -kilpailun seitsemännen tuotantokauden vuonna 2007. Hänen äänialansa on kontra-altto.


title: Moktsevaj Kartlisaj

text: Moktsevaj Kartlisaj ( eli "Georgian/Kartlin kääntymys") on varhaisin tunnettu georgialainen historiallinen kokoomateos. Se on erillinen "Kartlis tskhovreba" -kokoelmasta, joka muodostaa tärkeimmän Georgian keskiaikaista historiaa käsittelevän tekstin. Teos kirjoitettiin 600–800-luvuilla ja se seuraa Kartlin alueen historiaa (Georgian ydinalue, jonka antiikin kirjoittajat tunsivat Iberiana ja jonka nimellä viitattiin joskus koko Georgiaan) aina varhaisimmista ajoista 600-luvulle saakka. Se keskittyy erityisesti siihen, miten Pyhä Nino käännytti georgialaiset kristinuskoon 300-luvun alussa.


title: Moktsevaj Kartlisaj

text: Kartlin kääntymyksen alkuperäinen käsikirjoitus ei ole säilynyt ja viime aikoihin saakka on tunnettu vain kaksi käsikirjoitusta, joita on perusteellisesti tutkittu. Ne ovat Šatberdin ja Tšelišin koodeksit.


title: Moktsevaj Kartlisaj

text: Šatberdin koodeksi on teoksen tunnetuista käsikirjoituksista vanhin. Se kopioitiin vuonna 973 munkki Johannes Georgialaisen valvonnassa Šatberdin luostarissa nykyisen Koillis-Turkin alueella. Se löydettiin vuonna 1888 ja sen julkaisi georgialainen tutkija Ekvtime Taqaišvili vuonna 1890. Toinen versio, Tšelišin koodeksi, nimettiin löytöpaikkansa Tšelišin luostarin mukaan. Se kopioitiin 1300- tai 1400-luvulla ja löydettiin vuonna 1903. Kun Pyhän Katariinan luostarissa Siinaivuorella oli tulipalo vuonna 1975, luostarista löydettiin yhdessä lukuisten muiden georgialaisten käsikirjoitusten kanssa kaksi teoksen aiemmin tuntematonta versiota. Löytyneet käsikirjoitukset olivat pääosin 800–900-luvuilta. Näitä versioita ei ole kuitenkaan vielä läpikotaisin tutkittu.


title: Moktsevaj Kartlisaj

text: Šatberdin ja Tšelišin koodeksit ovat kieleltään samantyyppisiä ja ne on laadittu samoihin aikoihin. Jälkimmäiseen on kuitenkin tehty merkittäviä muutoksia ja lisätty yksityiskohtaisia tekstinpätkiä. Se on pidempi, mutta tuntematon kopioija on jossain määrin vääristänyt sen oikeinkirjoitusta ja fonetiikkaa. Monet Šatberdin koodeksin osat ovat havainnollisempia, mutta monet niistä eivät liene kuuluneet alkuperäiseen versioon. Esimerkiksi sana Bagdad on vasta 700-luvun jälkeen esiintyvä paikannimi.


title: Moktsevaj Kartlisaj

text: Šatberdin koodeksi mainitsee osan lähteistään (kuten Grigol Diakonin laatiman tekstin "lyhyt kertomus Kartlin kääntymyksestä"), joista suurin osa ei ole jäänyt jäljelle tai joita ei muuten tunneta. Nykyajan asiantuntijat ovat esittäneet teoksen laatijoiden mahdollisiksi lähteiksi myös Pseudo-Kallistheneen Aleksanteri-romanssia ja Aleksanteri Kyproslaisen "Chronicaa". Teosta käyttivät ja sitä muuntelivat myöhemmät georgialaiset kirjailijat, kuten Leonti Mroveli 1000-luvulla.


title: Moktsevaj Kartlisaj

text: Ristiriitaisuuksista, kansanperinteestä ja uskonnollisista muisteloista huolimatta Kartlin kääntymys on keskeinen historiallinen lähde. Siinä on lisäksi yksityiskohtainen suhteellinen ja absoluuttinen aikajana, jollaista ei löydy Georgian hagiografisesta ja patristisesta kirjallisuudesta. Teoksella oli huomattava vaikutus myöhempiin georgialaisiin historiallisiin teoksiin ja sillä oli ratkaiseva rooli kristityn identiteetin luomisessa keskiajan Georgiaan.


title: Moktsevaj Kartlisaj

text: Kartlin kääntymys koostuu kahdesta pääosasta. Ensimmäinen niistä tunnetaan yleensä "Kronikkana" () ja se sisältää lyhyen Kartlin historian 600-luvulle saakka lähtien Aleksanteri Suuren myyttisestä retkestä georgialaisten maille. Sen ydinteksti eli Kartlin kääntymys, jolta teos on saanut nimensä, kertoo Pyhän Ninon lähetysretkestä. Nino on aiheena myös teoksen toisessa osassa, hagiografisessa tekstissä "Pyhän Ninon elämä" (). Tekstiin on liitetty luettelot Kartlin kuninkaista, ruhtinaista ja prelaateista.


title: Jean-Jacques Behm

text: Jean-Jacques Behm (s. 4. toukokuuta 1942 Lyon, Rhône, Ranska) on entinen ranskalainen yleisurheilija, jonka päälaji oli 400 metrin aitajuoksu.


title: Jean-Jacques Behm

text: Behm karsiutui Tokion 1964 olympialaisissa 400 metrin aitajuoksun alkuerissä ajalla 52,2 s. Budapestin EM-kilpailuissa 1966 hän juoksi välierissä ajan 50,7 s ja selviytyi loppukilpailuun, jossa hän sijoittui seitsemänneksi ajalla 51,3 s.


title: Jean-Jacques Behm

text: Behm voitti 400 metrin aitajuoksussa Ranskan mestaruuden vuonna 1964. Heinäkuussa 1964 hän juoksi Ranskan ennätyksen 50,8 s, joka pysyi voimassa runsaan vuoden. Seuratasolla hän edusti ASU Lyonia. Hän on pituudeltaan 186-senttinen ja painoi aktiivivuosinaan 76 kiloa.


title: New York Cosmos

text: New York Cosmos oli New Yorkilainen jalkapalloseura, joka perustettiin 1971, mutta lopetti toimintansa 1985. 14-vuotisen toimintansa aikana Cosmos kuitenkin menestyi: joukkue voitti viidesti NASLn mestaruuden (1972, 1977, 1978, 1980 ja 1982). Joukkue tunnetaan Pelén viimeisenä seurana. Pelén numero 10 on jäädytetty pelinumero. Joukkueessa on pelannut myös monia muita legendaarisia pelaajia kuten Franz Beckenbauer.


title: New York Cosmos

text: Elokuva "" vuodelta 2006 kertoo NY Cosmosin tarinan.


title: Frank Nitti

text: Francesco Raffaele Nitto, paremmin tunnettu nimellä Frank "The Enforcer" Nitti (27. tammikuuta 1886 – 19. maaliskuuta 1943) oli italialais-amerikkalainen gangsteri. Nitti oli yksi Al Caponen ylimmistä kätyreistä ja vastuussa kaikista väkivaltaa ja lihasta vaativista operaatioista. Myöhemmin Nitti oli keulahahmona Caponen johtamassa Chicago Outfit -rikollisjärjestössä.


title: Frank Nitti

text: Nitti syntyi pienessä Angrin kylässä Salernon maakunnassa, Campaniassa, Italiassa. Hän oli Luigi ja Rosina (o.s. Fezza) Nitton toinen lapsi ja Al Caponen serkku. Hänen isänsä kuoli vuonna 1888, Frankin ollessa kaksivuotias, ja vuoden sisällä hänen äitinsä meni naimisiin Francesco Dolendon kanssa. Parille syntyi kaksi lasta, mutta kumpikaan ei selvinnyt ja Frank sekä hänen vanhempi sisarensa, Giovannina, jäivät ainoiksi lapsiksi. Francesco Dolendo muutti Yhdysvaltoihin heinäkuussa 1890, ja loppu perhe seurasi kesäkuussa 1893, Nittin ollessa 7-vuotias. Perhe asettui 113 Navy Streetille, Brooklyniin, New Yorkiin. Pieni Francesco kävi julkista koulua ja teki erinäisiä töitä koulun jälkeen elättääkseen perhettä. Hänen 15-vuotias sisarensa meni naimisiin 24-vuotiaan miehen kanssa, ja äitinsä synnytti velipuolen, Raphaelin, vuonna 1894, ja toisen lapsen, Gennaron, vuonna 1896. Nitti lopetti koulun 7. luokan jälkeen ja työskenteli keilanasettajana, tehdastyöläisenä, ja parturina. Al Caponen perhe asui lähellä, ja Nitti oli ystäviä Caponen vanhempien veljien kanssa, sekä heidän rikollisjenginsä Navy Street Boysin.


title: Frank Nitti

text: Huononeva suhde Dolendoon sai Nittin lähtemään kotoa 14-vuotiaana, vuonna 1900, työskentelemään erilaisille paikallisille tehtaille. Noin vuonna 1910, 24-vuotiaana, Nitti lähti Brooklynista. Seuraavat vuodet hänen elämässään ovat heikosti dokumentoituja ja vain vähän voidaan varmistaa. Hän on saattanut työskennellä Williamsburgin naapurustossa, Brooklynissa noin vuonna 1911. Hän luultavasti muutti Chicagoon noin vuonna 1913 ja työskenteli parturina, sekä tutustui gangstereihin Alex Louis Greenbergiin ja Dean O'Banioniin. Hän meni naimisiin chicagolaisen Rosa (Rose) Levittin kanssa Dallasissa, Texasissa 18. lokakuuta 1917. Parin liikkeet naimisiinmenon jälkeen ovat epämääräiset. Nittin tiedetään tulleen osakkaaksi "Johnny" Jack Nounesin johtamassa Galvestonin rikollisjärjestössä. Hänen kerrotaan varastaneen suuren summan rahaa Nounesilta ja mafioso Dutch Voightilta, minkä jälkeen hän pakeni Chicagoon. Vuoteen 1918 mennessä Nitti oli asettunut sinne 914 Halsted Streetille. Nitti pian elvytti kontaktinsa Greenbergin ja O'Banionin kanssa, ja hänestä tuli koru varas, viinan salakuljettaja ja varastetun tavaran kätkijä. Viinan salakuljetuksen kautta Nitti tuli chicagolaisen rikollispomo Johnny "Papa Johnny" Torrion ja tämän uuden sotilaan, Al Caponen, tietoon.


title: Frank Nitti

text: Torrion seuraajan, Caponen, alaisuudessa Nittin maine kohosi. Nitti johti Caponen viinan salakuljetus ja jakelu operaatiota, tuoden viskiä Kanadasta ja jakaen sitä salakapakkaverkoston kautta. Nitti oli yksi Caponen ylimmistä luutnanteista, häneen luotettiin johtajantaitojensa ja bisnesälynsä johdosta. Capone piti Nittiä niin korkeassa arvossa, että joutuessaan vankilaan vuonna 1929, hän nimesi tämän mafiaa hänen tilallaan johtavan triumviraatin jäseneksi. Nitti oli operaatioiden johtaja, ja Jake "Greasy Thumb" Guzik oli hallinnon johtaja, sekä Tony "Joe Batters" Accardo toimeenpanon johtaja. Lempinimestään ("The Enforcer"; 'pakottaja') huolimatta Nitti käytti mafiasotilaita ja muita väkivaltaisuuksiin sen sijaan, että olisi tehnyt niitä itse.


title: Frank Nitti

text: Frank ja Rose Nitti erosivat vuonna 1928 ja pian sen jälkeen Frank meni naimisiin Anna Ronga Nittin kanssa, joka oli mafialääkärin tytär, sekä Nittien entinen naapuri 1920-luvulla. Pari adoptoi pojan, Joen.


title: Frank Nitti

text: Vuonna 1931 45-vuotias Frank Nitti ja 32-vuotias Al Capone molemmat tuomittiin veronkierrosta ja lähetettiin vankilaan, Nitti sai 18 kuukautta vankeutta, kun taas Capone joutui vankilaan 11 vuodeksi. Nitti ei ollut hankala vanki, mutta puolentoista vuoden vankeus oli hänelle vaikeaa suljetun tilan vuoksi. Kun Nitti vapautettiin vuonna 1932, tiedotusvälineet ylistivät häntä Caponen jengin uutena pomona.


title: Frank Nitti

text: Vaikka Nitti nimellisesti johti jengiä Paul "The Waiter" Ricca alapomonaan, todellisuudessa Nitti oli vain keulahahmo. Rikoshistorioitsija Carl Sifakisin mukaan Nittin maine alamaailmassa oli sellainen, että oli "naurettavaa" olettaa, että Tony Accardon, Jake Guzikin, Murray "The Camel" Humphreysin tai Riccan kaltaiset ihmiset ottaisivat häneltä käskyjä. Kaikesta päätellen Riccalla oli oikea valta ainakin vuoteen 1932 mennessä, ja hän oli selkeästi "de facto" pomo vuoteen 1939 mennessä, vaikka olikin teknisesti Nittin alapomo. Kun Charles "Lucky" Luciano ja Meyer Lansky organisoivat National Crime Syndicate -rikollisjärjestön 1930-luvulla, he pitivät Nittiä nollana. Lansky ja Luciano pitivät Riccaa, eivät Nittiä, Chicago Outfitin pomona.


title: Frank Nitti

text: Kun Nitti oli keulahahmona, Chicago Outfit haarautui prostituutiosta ja uhkapelistä muille alueille, kuten hallitsemaan ammattiliittoja (mikä johti monien yritysten kiristykseen). 19. joulukuuta 1932 Chicagon poliisin ryhmä, jota johtivat komisariot Harry Lang ja Harry Miller, ratsasi Nittin toimiston huoneessa 554, osoitteessa 221 North LaSalle Street, Chicagossa. Lang ampui Nittiä kolmesti selkään sekä kaulaan. Sitten hän ampui itseään (pieni haava pehmytkudokseen), jotta ampuminen näyttäisi itsepuolustukselta, väittäen Nittin ammunneen häntä ensin. Myöhemmin todistus oikeudessa väitti, että murhanyrityksen oli henkilökohtaisesti tilannut vasta valittu Chicagon pormestari Anton Cermak, kuka oletettavasti halusi eliminoida Chicago Outfitin palveluksena hänelle vastaaville gangstereille. Nitti selvisi ampumisesta ja helmikuussa 1933 hänet vapautettiin syytteestä murhan yritykseen. Saman oikeudenkäynnin aikana Miller todisti, että Lang sai 15 000 dollaria Nittin tappamisesta. Toinen paikalla ollut virkapukuinen upseeri todisti, että Nittiä ammuttiin tämän ollessa aseeton. Kaksi kuukautta myöhemmin Cermakin ampui Giuseppe Zangara, calabrialainen maahanmuuttaja. Tuolla hetkellä Cermak oli puhumassa vastavalitun presidentti Franklin D. Rooseveltin kanssa. Useimmat historioitsijat uskovat, Zangaran omien sanojen ja huoneeseen jätetyn lapun tukemana, että tämä aikoi tappaa Rooseveltin, mutta ampui ohi ja tappoi Cermakin.


title: Frank Nitti

text: Anna Nitto kuoli 19. marraskuuta 1940, Mercy Hospital -sairaalassa, Chicagossa, täsmentämättömän sisäisen sairauden seurauksena. Nitti meni naimisiin Annette (Toni) Caravettan kanssa 14. toukokuuta 1942; tämä jäi leskeksi melkein vuotta myöhemmin Nittin tehtyä itsemurhan.


title: Frank Nitti

text: Vuonna 1943 monet Chicago Outfitin ylimmät jäsenet olivat syytteessä Hollywoodin elokuvateollisuuden kiristämisestä. Syytteeseen asetettuihin lukeutuivat Nitti, Phil D'Andrea, Louis "Little New York" Campagna, Nick Circella, Charles "Cherry Nose" Gioe, Ralph Pierce, Ricca ja John "Handsome Johnny" Roselli. Chicago Outfitin syytettiin kiristävän rahaa osalta suurimmista elokuvastudioista, mukaan lukien Columbia Pictures, Metro-Goldwyn-Mayer, Paramount Pictures, RKO Pictures ja 20th Century Fox. Studiot olivat tehneet yhteistyötä välttyäkseen ongelmilta ammattiliikkeessä (mikä oli jo valmiiksi levoton mafian sekoittamana). Outfitin johtajien tapaamisessa Nittin kotona Ricca syytti Nittiä saaduista syytteistä. Ricca sanoi, että koska juoni oli ollut Nittin ja FBI-ilmiantajan (Willie Bioff), yhden Nittin luotetuista liikekumppaneista, Nittin pitäisi mennä vankilaan. Ensimmäisen vankeuden johdosta Nitti oli klaustrofobikko, ja kammosi ajatusta toisesta tuomiosta. Huhuttiin myös, että hän kärsi parantumattomasta syövästä tuohon aikaan. Näiden tai mahdollisesti muiden syiden johdosta hän lopulta päätti riistää oman henkensä.


title: Frank Nitti

text: Päivää ennen hänen saapumistaan suuren valamiehistön eteen jutun käsittelyyn, Nitti söi aamiasta vaimonsa kanssa heidän kodissaan 712 Selborne Roadilla, Riversidessa, Illinois'ssa. Kun hänen vaimonsa lähti kirkkoon, Nitti sanoi tälle suunnitelleensa menevänsä kävelylle, ja sitten alkoi juoda ankarasti. Hän latasi .32-kaliiberisen Revolverin, laittoi sen takkinsa taskuun, ja käveli viisi korttelia paikalliselle ratapihalle. Konduktööri William F. Seebauer ja vaihdemiehet L.M. Barnett sekä E.H. Moran ajoivat jarruvaunulla, peruuttaen hitaasti eteläänpäin, aitaamattoman Cemark Roadin yli. Työmiehet huomasivat tietämättömän Nittin kävelevän raiteilla heistä poispäin ja huusivat varoituksen. Nitti käveli pois raiteilta horjuen aitaa kohti. Kaksi aseenlaukausta kajahti. Työmiehet luulivat Nittin ampuvan heitä kohti, sitten huomasivat tämän yrittävän ampua itseään päähän. Ensimmäinen Nittin epävakaalla kädellä ampuma laukaus meni hänen fedoransa läpi. Seuraava luoti paiskautui hänen oikeaan leukaperäänsä ja poistui hänen päälakensa kautta, ottaen mukaansa tupon hiuksia, ja jättäen sen törröttämään hatun laella olevasta reiästä. Viimeisin, ja kuolettava, luoti meni sisään Nittin oikean korvan takaa, ja jäi jumiin hänen kallonsa yläosaan. Pohjoisen Riversiden poliisipäällikkö Allen Rose kiirehti paikalle ylikonstaapelin ja muutaman passipoliisin kanssa, ja tunnisti Nittin välittömästi. Dr. William McNalleyn, oikeuslääkärin toksikologin, tekemän ruumiinavauksen perustella Nittin veren alkoholipitoisuus oli 0.23. Seuraavana päivänä oikeuslääkärin tuomaristo päätti, että Nitti "teki itsemurhan ollessaan tilapäisesti mielenvikainen ja epätoivoisessa mielentilassa".


title: Frank Nitti

text: Frank Nitti kuoli 19. maaliskuuta 1943, 57 vuoden ikäisenä. Nitti on haudattu Mount Carmel Cemetery -hautausmaalle, Hillsideen, Illinois'hin. Spekulaatio itsemurhan tehneen hautaamisesta katoliselle hautausmaalle on jatkunut sinnikkäästi. Nittin hauta on löydettävissä vasemmalta Roosevelt Roadin pääsisäänkäynniltä katsoen, noin 15 metrin päässä aidasta. Se on nimikoitu "Nittolla". Portilta oikealla on perheen palsta, millä sijaitsee Al Caponen hauta, mikä on merkitty noin kaksimetrisellä valkoisella kivimonumentilla. Suoraan portilta eteenpäin on Dion O'Banionin ja Hymie Weissin haudat, molemmat North Side Gangin jäseniä ja Chicago Outfitin tappamia.


title: Frank Nitti

text:
Frank Nittiä on esitetty monituisia kertoja televisiossa ja elokuvissa:
Jääkiekkomaalivahti Antero Niittymäki on käyttänyt Nittin kuvaa kypärässään heidän nimiensä samankaltaisuuden vuoksi.


title: North American Soccer League (1968–1984)

text: North American Soccer League (NASL) on entinen jalkapallon ammattilaisliiga, jossa pelasi yhdysvaltalaisia ja kanadalaisia joukkueita. Nykyään sitä vastaa Major League Soccer. Liiga perustettiin 1968 ja se lopetettiin 1984.


title: Medieval 2: Total War: Kingdoms

text: Medieval 2: Total War: Kingdoms on Creative Assemblyn julkaisema lisäosa "" -reaaliaikastrategia-/vuorostrategiapelille. Peli sijoittuu vuosille 1080–1530 jaa. eli samalle ajanjaksolle kuin alkuperäinen peli. Lisäosa on muutamia uusia ominaisuuksia lukuun ottamatta samankaltainen kuin alkuperäinen peli.


title: Medieval 2: Total War: Kingdoms

text: Lisäosa tuo neljä uutta kampanjaa sekä lukuisia uusia pelattavia kansoja. Kampanjat sijoittuvat kokonaan uusiin karttoihin, Amerikkaan, Itämerelle, Britteinsaarille ja Lähi-itään.


title: Medieval 2: Total War: Kingdoms

text: Tämä kampanja kertoo espanjalaisten tunkeutumisesta nykyisen Meksikon alueelle 1500-luvun alussa. Sääntöjä on muutettu siten, että Total War -kenraalit ovat nyt kuuluisia konkistadoreja, jotka nousevat laivasta historiallisesti täsmällisissä paikoissa: Cortés ja Coronado Veracruzissa ja De Montejo Jukatanin niemimaalla, jossa välillä jo rappioitunut mayojen korkeakulttuuri on nousemassa kohti uutta kukoistusta. Ranskalaiset ovat perustaneet siirtokuntia Floridan niemimaalle. Kampanjassa voi pelata Espanjalla, apasseilla, asteekeilla ja mayoilla. Mikäli pelin pelaa läpi, pelaaja saa uusiksi pelattaviksi kansoiksi taranscan-, chichimecha- ja tlaxcallans-asteekkiheimot.


title: Medieval 2: Total War: Kingdoms

text: Teutonic-kampanjassa seurataan vuodesta 1250 alkaen Saksalaista ritarikuntaa, jonka tavoiteena on käännyttää Euroopan viimeinen pakanavaltio, Liettua, kristinuskoon. Pelin aikana liettualaisille tulee mahdollisuus muuttua katoliseksi valtioksi. Se parantaa maan teknologiaa ja luo lempeämmät suhteet ympäröiviin valtioihin, mutta sytyttää levottomuuksia ja kaikki pelaajan kauppiaat, papit, vakoojat ja salamurhaajat eroavat. Tanskalla on mahdollisuus perustaa Kalmarin unioni, jos se saa valloitettua tietyt alueet Skandinaviasta. Kampanja sisältää muitakin historiallisia tapahtumia, esimerkiksi Hansaliiton perustamisen. Kampanjassa voi pelata Liettualla, Tanskalla, Saksalaisella ritarikunnalla, Novgorodin tasavallalla sekä Puolalla ja Pyhällä saksalais-roomalaisella keisarikunnalla (vain pelin läpäisemisen jälkeen).


title: Medieval 2: Total War: Kingdoms

text: Englantilaiset yrittävät kampanjassa saada haltuunsa Britteinsaaret, joita asuttavat pienemmät valtiot. Maan infrastruktuuri on retuperällä, joten rakennettavaa riittää tieverkosta alkaen. Norjan viikingit ovat ottaneet Skotlantia ympäröivät saaristot haltuunsa ja ovat näin uhkana Skotlannille. Englannilla on erityisen vaikea asema, sillä heillä on paljon vihollisia ja alueita hallittavana. Kampanjassa voi pelata Englannilla, Skotlannilla, norjalaisilla, Walesilla ja Irlannilla.


title: Medieval 2: Total War: Kingdoms

text: Lisäksi myöhemmin pelissä muutamat englantilaiset paronit (historiaan perustuen) tekevät liiton, luoden peliin väliaikaisesti uuden valtion (Baron's Alliance), joka saa haltuunsa muutaman kaupungin ja tehtäväkseen Englannin tuhoamisen.


title: Medieval 2: Total War: Kingdoms

text: Kampanja sijoittuu 1170-luvun Lähi-itään, ennen Kolmatta ristiretkeä. Erikoisuutena kampanjassa on mukana eri puolilla kuuluisia sankareita kuten Rikhard I Leijonamieli ja Salah al-Din. Näillä sankareilla voi taisteluissa esimerkiksi parantaa sotilaiden moraalia ja nostaa joukkojen hyökkäysvoimaa. Kampanja sisältää myös paljon historiallisia tapahtumia ja yksiköitä. Tämä kampanja on pelattavissa Antiokian ruhtinaskunnalla, Jerusalemin kuningaskunnalla, Egyptillä, Turkilla ja Bysantin keisarikunnalla.


title: Intertarsaalinen taive

text: Intertarsaalinen taive on linnuilla esiintyvä raajan osa.


title: Intertarsaalinen taive

text: Intertarsaalinen taive on linnun jalan eli takaraajan nilkan keskellä oleva taive, joka näkyy paksumpana kohtana ja jota yleisesti luullaan linnun polveksi (linnun polvi on lähellä vartaloa höyhenten peitossa), vaikka se anatomisesti on ennemminkin kantapää. Intertarsaalinen taive eli yleiskielessä "tarsus" on muodostunut siten, että ylemmät nilkkaluut ovat sulautuneet sääri- ja pohjeluiden kanssa yhteen niin, että ne muodostavat pitkän "tibiotarsus"luun. Lisäksi alemmat nilkkaluut ovat kasvaneet yhteen kolmen jalkapöydänluun kanssa, muodostaen "nilkkaluun" eli "tarsometatarsuksen".


title: Intertarsaalinen taive

text: Intertarsaalisen taipeen paikka vaihtelee lintulahkoittain. Eräillä lajeilla, kuten papukaijoilla, taive on lähellä jalkapöytää, kun se kahlaajilla on ylempänä. Taipeen paikka on sopeutuma jalan käyttötarkoituksen mukaan: papukaijat ovat oksistossa kiipeilijöitä, jolloin lyhyet jalat ja lyhyt "nilkka" edesauttavat ketterää jalkatyötä, kahlaajat vedessä ja mudassa kahlaavia, jolloin "nilkka" saa olla pitkä ja jäykkä.


title: Eddy van Praagh

text: Emmanuel (Eddy) van Praagh (s. 24. heinäkuuta 1937 Rotterdam, Alankomaat) on entinen ranskalainen yleisurheilija, jonka päälaji oli 400 metrin aitajuoksu.


title: Eddy van Praagh

text: Eddy van Praagh edusti Ranskaa 400 metrin aitajuoksussa Belgradin EM-kilpailuissa 1962. Hän paransi Ranskan ennätystä alkuerissä aikaan 51,4 s ja välierissä aikaan 51,3 s mutta ei selviytynyt loppukilpailuun. Samana vuonna hän voitti Ranskan mestaruuden. Seuratasolla hän edusti Stade Clermontoisia. Hän on pituudeltaan 179-senttinen ja painoi aktiivivuosinaan 75 kiloa.


title: Guy Cury

text: Guy Cury (21. maaliskuuta 1930 Saint-Marcellin, Isère, Ranska – 16. maaliskuuta 2018) oli ranskalainen yleisurheilija, jonka päälaji oli 400 metrin aitajuoksu.


title: Guy Cury

text: Cury sijoittui 400 metrin aitajuoksussa Bernin EM-kilpailuissa 1954 neljänneksi ajalla 51,8 s. Välierissä hän juoksi ajan 51,7 s. Melbournen 1956 olympialaisissa hän sivusi alkuerissä Ranskan ennätystä 51,6 s ja paransi sitä välierissä aikaan 51,5 s mutta ei selviytynyt loppukilpailuun.


title: Guy Cury

text: Cury voitti Ranskan mestaruuden vuosina 1953, 1955 ja 1956. Hänen ennätyksensä 51,6 s säilyi Ranskan ennätyksenä lähes kuusi vuotta kunnes Eddy van Praagh paransi ennätystä. Seuratasolla Cury edusti La Voulte Sportia. Hän oli pituudeltaan 182-senttinen ja painoi aktiivivuosinaan 76 kiloa.


title: Bill Hajt

text: Bill Hajt (18. marraskuuta 1951, Radisson, Saskatchewan) on entinen kanadalainen jääkiekkoilija jonka NHL-seurana toimi hänen koko uransa Buffalo Sabres. Hajtin pelipaikka oli puolustaja. Hajt pelasi 854 NHL -ottelua.


title: Bill Hajt

text: Hajt varattiin vuonna numerolla 33, kierroksella 3. Hajt pelasi kuitenkin ensimmäisen NHL -ottelunsa vasta kaudella . Pelejä kertyi kuusi. Kauden jälkeen hänen paikkansa Sabresin miehistössä vakiintui. Hänen paras kautensa oli , jolloin tehoja kertyi 29, 3+26.